qundao/data-zh-poetry huggingface dataset:
送李明甫
作者：杨爵
朝代：明

去年车槛过芦沟，见尔卜居芦岸头。山秀堪宜连屋峙，水清恰好绕门流。四时家有瓶中粟，一卷心无意外忧。公事了寻游憩处，几丛乔木淡云浮。
送李金阳驿丞
作者：杨爵
朝代：明

故人别后已三年，万里音书一念牵。安得生还吾与汝，美原同醉杏花天。
送林张二都黄门谪官出狱
作者：杨爵
朝代：明

侍臣暂出五云乡，总是皇朝恩浩滂。九品官非闲处着，千钧弩在甲中藏。几年忠疏流封内，万里悬旌归帝傍。他日赐环承顾问，好将民瘼答君王。
送桂道长出狱和其韵四首
作者：杨爵
朝代：明

懒乘骢马泛秋槎，去处适逢陶令花。五斗王臣皆有事，六经作用未为赊。暂舒廊庙经纶思，且问江湖赤子嗟。试罢牛刀谒帝主，还成礼乐数千家。送出美人去泛槎，还从幽地赏葵花。每怀卫足犹有在，日抱倾阳诚未赊。数载斑毛羞懦腐，一生阨蹇半愁嗟。念君为我心何切，天下斯文本一家。蹇难还逢秋气森，幽中无奈感时心。世路两歧夷共险，人情一理古犹今。安危家念关河杳，生死君恩天地深。十载钓俦应待我，烟蓑何日再相寻。西风薄暮景萧森，慷慨昔人折寸心。独念爱身身系国，须知怀古古同今。一千七百日光远，三十六宫易理深。韦卷平生空皓首，画前恍惚竟难寻。
送桂道长出狱和其韵四首·其一
作者：杨爵
朝代：明
体裁：七言律诗

懒乘骢马泛秋槎，去处适逢陶令花。五斗王臣皆有事，六经作用未为赊。暂舒廊庙经纶思，且问江湖赤子嗟。试罢牛刀谒帝主，还成礼乐数千家。
送桂道长出狱和其韵四首·其三
作者：杨爵
朝代：明

蹇难还逢秋气森，幽中无奈感时心。世路两歧夷共险，人情一理古犹今。安危家念关河杳，生死君恩天地深。十载钓俦应待我，烟蓑何日再相寻。
送桂道长出狱和其韵四首·其二
作者：杨爵
朝代：明

送出美人去泛槎，还从幽地赏葵花。每怀卫足犹有在，日抱倾阳诚未赊。数载斑毛羞懦腐，一生阨蹇半愁嗟。念君为我心何切，天下斯文本一家。
送桂道长出狱和其韵四首·其四
作者：杨爵
朝代：明

西风薄暮景萧森，慷慨昔人折寸心。独念爱身身系国，须知怀古古同今。一千七百日光远，三十六宫易理深。韦卷平生空皓首，画前恍惚竟难寻。
送甥张禹卿
作者：杨爵
朝代：明

数载天涯客舍穷，忧心为我日忡忡。泪添滹易流千丈，思断乡关几万重。莫道艰途奔未了，须知多难德堪崇。惓惓望尔立身蚤，在此叮咛八句中。
送纪中夫归秦
作者：杨爵
朝代：明

与子同心二十年，僧堂香火半炉烟。正防步履三关险，却笑功名一线牵。囚系艰危怀后进，衰残寤寐仰前贤。归来共了平生事，就此先期立志坚。
送绪山出狱
作者：杨爵
朝代：明

每道别离今果离，是谁欢喜是谁悲。共将心事常相忆，记我丁宁四首诗。两共幽圜霜雪寒，而今离别要相欢。愿君分袂毅然去，莫向铁门回首看。二载相逢一旦离，徘徊孰令我心悲。此时此地真难得，说与儿孙世讲之。
送绪山出狱·其一
作者：杨爵
朝代：明

每道别离今果离，是谁欢喜是谁悲。共将心事常相忆，记我丁宁四首诗。
送绪山出狱·其三
作者：杨爵
朝代：明

二载相逢一旦离，徘徊孰令我心悲。此时此地真难得，说与儿孙世讲之。
送绪山出狱·其二
作者：杨爵
朝代：明

两共幽圜霜雪寒，而今离别要相欢。愿君分袂毅然去，莫向铁门回首看。
送耿良弼
作者：杨爵
朝代：明

与子交游不计年，吴山当日杏花天。官贫消息几年绝，忽喜音书到卧边。七载幽窗与世忘，故人感激意偏长。圣明未肯杀忠直，早晚吾将归故乡。蝴蝶梦中五十年，将身但合老林泉。冥行走入深坑里，空负良朋意戚然。千里风尘到帝乡，悬悬念我我心伤。乔陵安得还相遇，共醉桃花流水旁。
送耿良弼·其一
作者：杨爵
朝代：明

与子交游不计年，吴山当日杏花天。官贫消息几年绝，忽喜音书到卧边。
送耿良弼·其三
作者：杨爵
朝代：明

蝴蝶梦中五十年，将身但合老林泉。冥行走入深坑里，空负良朋意戚然。
送耿良弼·其二
作者：杨爵
朝代：明

七载幽窗与世忘，故人感激意偏长。圣明未肯杀忠直，早晚吾将归故乡。
送耿良弼·其四
作者：杨爵
朝代：明

千里风尘到帝乡，悬悬念我我心伤。乔陵安得还相遇，共醉桃花流水旁。
送董允恭出狱
作者：杨爵
朝代：明

我送允恭出狱墙，徘徊别意各凄怆。来逢易水波浪险，去见燕山草木黄。子之故人周给舍，同于幽难久备尝。迪已不肯甘流俗，论治必欲尚先王。明哲保身虽未得，怀此赤心良可伤。子实聪明心好古，闻其论说辄彷徨。我抱困病足如皲，眷念时来类卧傍。黯然别去消息杳，窘迫相与永难忘。三尺禁网脱身去，一片袯襫到长江。有手但执瓦缶物，有足莫走声利场。世间棼丽一染着，能令耳目充无光。丁宁告尔复丁宁，此真全身全性之周行。吁嗟允恭既去矣，送子行行复行行。回看世故总茫茫，留予露冷风凉夜渐长。
送赵大尹出狱
作者：杨爵
朝代：明

我在关西子在东，百年适得此相逢。从今音问千山隔，人世真如一梦中。
送赵白楼出狱
作者：杨爵
朝代：明

圜内霏霏雪片轻，三人同送一人行。须知令我难堪处，正是铁门回首情。与子周旋风雪中，留连送出白楼翁。我曹莫道别离苦，此是圣朝囹圄空。两年同难一朝离，世事艰危各自知。良友今宵何处去，忆他挥泪正相思。
送赵白楼出狱·其一
作者：杨爵
朝代：明

圜内霏霏雪片轻，三人同送一人行。须知令我难堪处，正是铁门回首情。
送赵白楼出狱·其三
作者：杨爵
朝代：明

两年同难一朝离，世事艰危各自知。良友今宵何处去，忆他挥泪正相思。
送赵白楼出狱·其二
作者：杨爵
朝代：明

与子周旋风雪中，留连送出白楼翁。我曹莫道别离苦，此是圣朝囹圄空。
送钱绪山
作者：杨爵
朝代：明

寤寐今犹怀赵子，眼看钱子又将行。同心良友匆匆去，不尽闲愁种种生。桎梏逢时风露冷，圜阶送处雪霜清。忧虞二载忽分袂，而我安能己此情。与君同难两年分，至道常期日以新。时讲尽忠兼尽孝，共成为子与为臣。圜中岁月杞人老，天外风尘世路湮。耿耿每怀无限思，明朝有感向谁陈。
送钱绪山·其一
作者：杨爵
朝代：明

寤寐今犹怀赵子，眼看钱子又将行。同心良友匆匆去，不尽闲愁种种生。桎梏逢时风露冷，圜阶送处雪霜清。忧虞二载忽分袂，而我安能己此情。
送钱绪山·其二
作者：杨爵
朝代：明

与君同难两年分，至道常期日以新。时讲尽忠兼尽孝，共成为子与为臣。圜中岁月杞人老，天外风尘世路湮。耿耿每怀无限思，明朝有感向谁陈。
送高大观年兄出狱用其留别韵
作者：杨爵
朝代：明

别念关心泪欲流，送君出险我还留。要知今日嚬眉意，不是寻常生死愁。
送麻太守出狱
作者：杨爵
朝代：明

喜君归田里，况是狱中心。田里有真乐，君宜仔细寻。喜君归田里，况是狱中情。田里有真乐，非君莫以明。喜君归田里，况是狱中人。安得同君去，超然远世尘。
送麻太守出狱·其一
作者：杨爵
朝代：明

喜君归田里，况是狱中心。田里有真乐，君宜仔细寻。
送麻太守出狱·其三
作者：杨爵
朝代：明

喜君归田里，况是狱中人。安得同君去，超然远世尘。
送麻太守出狱·其二
作者：杨爵
朝代：明

喜君归田里，况是狱中情。田里有真乐，非君莫以明。
遣仕男归家
作者：杨爵
朝代：明

骨肉分离久，殷忧切寸忱。儿无膝下苦，父有坎中深。顾此五年困，皆吾三代心。一升与一降，物运此相寻。
遣偲男归秦
作者：杨爵
朝代：明

一简归音到狱中，令吾方寸日忧忡。感悲泪滴胸前湿，骨肉情关身上恫。万里云山形眇眇，几年天道鉴懵懵。遭逢至此须安命，总是艰难未有终。闻汝临归血泪流，苦情都入我心头。本为世道千年虑，适到家门百口忧。幽地北风留父久，远山寒雨重儿愁。圣朝不易朱云槛，终许残生遂首丘。
遣偲男归秦
作者：杨爵
朝代：明

汝自燕山归雍州，临行不免泪双流。逢人便写康宁信，宽我囚中一念忧。父已六年同楚絷，儿今三试佩吴钩。吾家不说谄时话，但向平平路上求。
遣偲男归秦·其一
作者：杨爵
朝代：明

一简归音到狱中，令吾方寸日忧忡。感悲泪滴胸前湿，骨肉情关身上恫。万里云山形眇眇，几年天道鉴懵懵。遭逢至此须安命，总是艰难未有终。
遣偲男归秦·其一
作者：杨爵
朝代：明

汝自燕山归雍州，临行不免泪双流。逢人便写康宁信，宽我囚中一念忧。
遣偲男归秦·其二
作者：杨爵
朝代：明

父已六年同楚絷，儿今三试佩吴钩。吾家不说谄时话，但向平平路上求。
遣偲男归秦·其二
作者：杨爵
朝代：明

闻汝临归血泪流，苦情都入我心头。本为世道千年虑，适到家门百口忧。幽地北风留父久，远山寒雨重儿愁。圣朝不易朱云槛，终许残生遂首丘。
遣兴五首
作者：杨爵
朝代：明

白日回光迷远山，风烟薄暮早春寒。几回点检累臣罪，一疏欲期天下安。十载幽溪把钓竿，却教桎梏倚门阑。葛藟灭顶皆天降，事到今朝死亦安。桎梏真知行路难，况逢九九有余寒。忠猷总是邦家虑，死亦今朝心自安。但为当年耻素餐，反成世事日艰难。而今死事得其所，归到黄泉心始安。幽囚罪是吐忠肝，日见逻人向北探。圣主无劳关虑切，微臣不以死为难。
遣兴五首·其一
作者：杨爵
朝代：明

白日回光迷远山，风烟薄暮早春寒。几回点检累臣罪，一疏欲期天下安。
遣兴五首·其三
作者：杨爵
朝代：明

桎梏真知行路难，况逢九九有余寒。忠猷总是邦家虑，死亦今朝心自安。
遣兴五首·其二
作者：杨爵
朝代：明

十载幽溪把钓竿，却教桎梏倚门阑。葛藟灭顶皆天降，事到今朝死亦安。
遣兴五首·其五
作者：杨爵
朝代：明

幽囚罪是吐忠肝，日见逻人向北探。圣主无劳关虑切，微臣不以死为难。
遣兴五首·其四
作者：杨爵
朝代：明

但为当年耻素餐，反成世事日艰难。而今死事得其所，归到黄泉心始安。
遣怀
作者：杨爵
朝代：明

雾断长天万里空，邅回日暮倚东风。纷如自是人间事，不介悠然胸次中。
遣怀
作者：杨爵
朝代：明

韦编自伴倚幽窗，世故年来颇会忘。百代人豪空宇宙，半丘荒草照斜阳。孤怀耿耿几长夜，蓬鬓潇潇一老狂。曳杖庭阶徒想象，路迷无处问沧浪。
遣怀二首用杜工部韵
作者：杨爵
朝代：明

数片残砖阁睡床，颠危知是旧周行。时严舜蹠两条路，日诵羲文一炷香。心健自能忘困迹，榻闲犹可拥衾裳。襟怀还有潇然处，每向南风歌兴长。梦想丘园孰与班，秦中泾沚傍商颜。百年须系闲中罢，一曲长歌日暮还。月朗风清皆自得，鸢飞鱼跃在其间。茅斋却笑堪人意，正对南山倚北山。
遣怀二首用杜工部韵·其一
作者：杨爵
朝代：明

数片残砖阁睡床，颠危知是旧周行。时严舜蹠两条路，日诵羲文一炷香。心健自能忘困迹，榻闲犹可拥衾裳。襟怀还有潇然处，每向南风歌兴长。
遣怀二首用杜工部韵·其二
作者：杨爵
朝代：明

梦想丘园孰与班，秦中泾沚傍商颜。百年须系闲中罢，一曲长歌日暮还。月朗风清皆自得，鸢飞鱼跃在其间。茅斋却笑堪人意，正对南山倚北山。
遣怀四首
作者：杨爵
朝代：明

故园独此念残春，无奈忧危此一身。莫怪片言千百死，从来蹇蹇属王臣。自来幽陷几风霜，忧切空余两鬓苍。故惜残躯非我意，恐成一死累君王。春去还留此喘余，劳心空把百年虚。有时不禁伤怀切，万里家乡一片书。一时感激切忧劳，便欲捐躯报圣朝。此日孤怀徒耿耿，九重不啻九天高。
遣怀四首·其一
作者：杨爵
朝代：明

故园独此念残春，无奈忧危此一身。莫怪片言千百死，从来蹇蹇属王臣。
遣怀四首·其三
作者：杨爵
朝代：明

春去还留此喘余，劳心空把百年虚。有时不禁伤怀切，万里家乡一片书。
遣怀四首·其二
作者：杨爵
朝代：明

自来幽陷几风霜，忧切空余两鬓苍。故惜残躯非我意，恐成一死累君王。
遣怀四首·其四
作者：杨爵
朝代：明

一时感激切忧劳，便欲捐躯报圣朝。此日孤怀徒耿耿，九重不啻九天高。
酌酒联句
作者：杨爵
朝代：明

天涯今日共幽囚，各为当年天下忧。消息知宜观大易，浮沈总付与清秋。风雷自是交相助，声气何须更别求。醉里悠然尘世外，相看真是泛虚舟。
酸酒歌
作者：杨爵
朝代：明

君家有酒酒颇酸，壶斝不轻设簟莞。昨日偶侍几席侧，一樽将来启大观。世人往往喜黄流，岂知酸味是仙丹。平生岁月酩酊里，况此犴狴风雪寒。要向酸中通大道，茹饮略不以为难。自笑狂惑乖至理，满室流作赤血滩。幸此余生尚未灭，肯把宿昔酸兴阑。安得涤肠酌大斗，免我触眼日常叹。人饮未能成涓滴，我饮必须瓦缶干。人饮不觉眉头皱，我饮胸中天地宽。世上酸苦任他入，方能扩尽此心端。酒中酸味真能解，胜将周易日空看。君不见沧海茫茫总无涯，纳尽人间万顷湍。
采葵
作者：杨爵
朝代：明

山中惜岁月，日暮采园葵。采之何所用，欲以赠相知。相知相去远，道路多阻蹇。安得藉晨风，万里寄诚恳。
重九用杜少陵韵
作者：杨爵
朝代：明

处处重阳今日节，年年身傍金吾台。风吹短发囚巾冷，酒破忧时怀抱开。世上感多谁应少，眼前暑去又寒来。丈夫一念真机在，岂效牛山悲老催。
闲作四首
作者：杨爵
朝代：明

斯道弥漫贯古今，幽窗正好整囚襟。毫厘乖谬天机远，一念虚明上帝临。礼用事时为复礼，心惩失处见真心。存亡操舍皆由我，默默须从方寸寻。参破乾坤古与今，一忧一乐见胸襟。鬼神不爽几微监，幽室常如师保临。君子固穷吾未得，哲人自静彼何心。包羲不尽当年意，此地还须细细寻。思古原来为挽今，国民恻恻此胸襟。致身臣子曰忠荩，为答天王之智临。霜剥风摧今日事，江湖廊庙往年心。天乎命也难穷极，一息还从真处寻。自古遭逢未有今，空茫宇宙见胸襟。狐乌走走声声叫，云雨朝朝暮暮临。输已应知郭泰虑，济时还识范滂心。感来感去真机在，此理才知不易寻。
闲作四首·其一
作者：杨爵
朝代：明

斯道弥漫贯古今，幽窗正好整囚襟。毫厘乖谬天机远，一念虚明上帝临。礼用事时为复礼，心惩失处见真心。存亡操舍皆由我，默默须从方寸寻。
闲作四首·其三
作者：杨爵
朝代：明

思古原来为挽今，国民恻恻此胸襟。致身臣子曰忠荩，为答天王之智临。霜剥风摧今日事，江湖廊庙往年心。天乎命也难穷极，一息还从真处寻。
闲作四首·其二
作者：杨爵
朝代：明

参破乾坤古与今，一忧一乐见胸襟。鬼神不爽几微监，幽室常如师保临。君子固穷吾未得，哲人自静彼何心。包羲不尽当年意，此地还须细细寻。
闲作四首·其四
作者：杨爵
朝代：明

自古遭逢未有今，空茫宇宙见胸襟。狐乌走走声声叫，云雨朝朝暮暮临。输已应知郭泰虑，济时还识范滂心。感来感去真机在，此理才知不易寻。
闲作四首和大司马联峰先生诗二首用其起句·其一
作者：杨爵
朝代：明
体裁：七言律诗

席地檐前趁晚凉，幽怀相与叹流光。思危自觉一心折，行远空余双鬓苍。风景久成人惯习，卷舒堪笑此颠狂。世间翻覆都休道，只可坚吾百炼刚。
闲吟
作者：杨爵
朝代：明

五年夜夜锁客囚，还余乡梦绕林丘。白头未了乾坤事，一息常为汝辈忧。天涯岁月自幽囚，老去无须念首丘。未了平生身上债，不图今作汝曹忧。
闲吟·其一
作者：杨爵
朝代：明

五年夜夜锁客囚，还余乡梦绕林丘。白头未了乾坤事，一息常为汝辈忧。
闲吟·其二
作者：杨爵
朝代：明

天涯岁月自幽囚，老去无须念首丘。未了平生身上债，不图今作汝曹忧。
闻孤松谢世继韵悼之
作者：杨爵
朝代：明

楚江渔父惜回风，千古同归一梦中。岁月不堪人事变，洒吾双泪痛孤松。深深塔院锁熏风，虚想形容入梦中。当日孤松曾念我，而今我复痛孤松。萧萧松影远红尘，海宇相关一念真。怅望几年空步履，还从此地一沾巾。几年欲接上人风，忧世襟怀与我同。看到乾坤终始处，纷纷眼底总成空。
闻孤松谢世继韵悼之·其一
作者：杨爵
朝代：明

楚江渔父惜回风，千古同归一梦中。岁月不堪人事变，洒吾双泪痛孤松。
闻孤松谢世继韵悼之·其三
作者：杨爵
朝代：明

萧萧松影远红尘，海宇相关一念真。怅望几年空步履，还从此地一沾巾。
闻孤松谢世继韵悼之·其二
作者：杨爵
朝代：明

深深塔院锁熏风，虚想形容入梦中。当日孤松曾念我，而今我复痛孤松。
闻孤松谢世继韵悼之·其四
作者：杨爵
朝代：明

几年欲接上人风，忧世襟怀与我同。看到乾坤终始处，纷纷眼底总成空。
闻次女亡
作者：杨爵
朝代：明

传吾子秋去年亡，凶讣一闻五内伤。姊妹云何相继死，父亲血泪洒圜墙。往时女训勤庄诵，今日哭声满屋堂。虽我自言不过恸，也应默默断衷肠。
闻申大用告孤松祝予不死作
作者：杨爵
朝代：明

普天吾欲振颓风，堕入无涯渊海中。谁诵保安心更切，令人日夜忆孤松。
闻绪山出狱
作者：杨爵
朝代：明

思君不见日三秋，忽听西圜恩诏优。承志彩衣应有分，倚门白发可无忧。庙堂事业成虚语，圣学全功蚤自收。待我洒回闽海泪，衡南握手与同游。
闻说赤肚仙口号
作者：杨爵
朝代：明

跳落深坑已数年，才知半世总狂颠。几时抛却人间事，去到密云学浪仙。
闻赵白楼复总兵赠之以诗
作者：杨爵
朝代：明

文武俊才今再用，一身万里此长城。诗书本自儒林重，韬略复为麾下惊。采芑妙成猷算壮，扬旗时扫塞尘清。功成待画麒麟阁，不说燕山山上铭。
闻鸮鸣
作者：杨爵
朝代：明

往古来今善可行，人生世上事分明。吉凶由命皆前定，任汝哓哓彻夜鸣。
闻黄鸟
作者：杨爵
朝代：明

庭柯鸣岁月，又是一番新。忧世总宜狱，感时却忆秦。早梅乘暮雨，佳木秀溪滨。茅屋远尘迹，空遗老此身。
除夕
作者：杨爵
朝代：明

遥想去年此日新，腊残复见旧光阴。慨时秪向人偏切，抱痛谁知我独深。一片春晖成惨景，数声鸣鸟是悲音。眼前踪迹今犹在，泪洒衾裳不自禁。幽累屈指两年余，还遇更新除旧时。寒去今宵犹有滞，春来明旦总无私。江湖廊庙人人乐，柏酒椒盘处处宜。忽忆山林同守岁，村醅一二老相知。
除夕·其一
作者：杨爵
朝代：明

遥想去年此日新，腊残复见旧光阴。慨时秪向人偏切，抱痛谁知我独深。一片春晖成惨景，数声鸣鸟是悲音。眼前踪迹今犹在，泪洒衾裳不自禁。
除夕·其二
作者：杨爵
朝代：明

幽累屈指两年余，还遇更新除旧时。寒去今宵犹有滞，春来明旦总无私。江湖廊庙人人乐，柏酒椒盘处处宜。忽忆山林同守岁，村醅一二老相知。
雪茶
作者：杨爵
朝代：明

雾后飞来满太空，巧将轻片舞条风。六花烹作六安水，瑞气都留玉盏中。
题云津书屋
作者：杨爵
朝代：明

江南书屋号云津，千卷万卷皆非新。读书谁解书中意，我识刘氏家传真。积德先世有贤哲，认得孔颜不是贫。开基不肯买附郭，惟以典籍贻后人。精一肇自唐虞初，此是古人心上书。后来读者失其要，一生辛勤类蠹鱼。人心原是书之本，会寻真趣便能虚。心书与道相忘处，身居天下之广居。吾闻陋巷颜氏子，耕莘伊老翁，学发孔圣蕴，德与昊天同。道业千年昭宇宙，孰非昔人读书功。继述远将源流挹，独立今见水部公。匡时不恤触危机，振拔真有古人风。正气虽由衡岳降，修为要自云津中。秦中鄙人愿学步，蔓草安得比长松。嗟我东南有心事，耿耿日夜望苍穹。国恩诏许释狂罪，扁舟同过吕梁洪。随君得拜汉高帝，豁然开我此心蒙。
题扇
作者：杨爵
朝代：明

适得天边月半轮，将来故作手中珍。但看一阵清风起，扫尽中原万里尘。
题碧泉用杜工部韵
作者：杨爵
朝代：明

乐饥襟度忆当年，独玩松溪此潏然。共羡真源同石髓，谁怜清味远琼筵。悬崖不惮千寻险，放海还凭一脉绵。莫道泠泠无与伴，主人日坐碧泉边。
高歌
作者：杨爵
朝代：明

问予何事日高歌，只恐胸中他虑多。闲事愁人人易老，得高歌处且高歌。问予何事日高歌，眼底纷纷将奈何。一曲不知天地大，得高歌处且高歌。问予何事日高歌，困里光阴恐易过。宇宙和平方寸地，得高歌处且高歌。问予何事日高歌，声响悠然即太和。心到忘机是真乐，得高歌处且高歌。
鬻妻行
作者：杨爵
朝代：明

何处调饥贫少年，将妻匐匍到街前。但道谁人肯买去，免我身向沟中填。妇人双泪向夫挥，劝君莫作苦辛为。自从结发成夫妇，共期偕老日相宜。此日遇不淑，岂肯遽别离。愿割妾身肉，充子一朝饥。同我良人死沟壑，不忍又缝他人衣。
鬻子行
作者：杨爵
朝代：明

燕街寡妇泪涟涟，自言夫死未期年。昼勤织纺为衣食，夜抚孤儿不遑眠。孤儿幸能学步履，我夫有以继其先。成立时遇清明节，今将麦饭洒埏前。妾身百年归于室，地下逢夫无愧颜。奈何我生日茕茕，靡依靡怙叹伶仃。旻天不吊此穷苦，疾威频将下土倾。往年麦豆皆枯槁，晚禾遭霜又未成。今春父子不相顾，骨肉分离向远行。眼见旧时多富姿，而今转作沟中泥。母子困阨何所赖，泣抱孤儿走京师。谁知京师亦萧条，哀哉艰难无处号。街头死者无人掩，多是流民向此逃。母寒儿饥日叫哭，无力走去但匍匐。眼中流泪口中干，只得将儿入市鬻。市上纷纷草标待，卖者空多买者稀。直到日夕才定约，破钱百文救我饥。思量此钱买黍饭，是食吾儿肤与肌。抆泪收钱敝裳湿，如割心肺痛难支。母解怀抱将儿出，儿将两手抱母衣。跌脚投地气欲绝，竟将母子强分离。买主抱儿色凄惨，妇人欲去步难移。儿哭声，母哭声，皆哭死者又哭生。儿哭母毒舍我去，母哭苍天叫不应。
黍离篇
作者：杨爵
朝代：明

眼底兴衰忽变迁，每将心事问苍天。农夫不解行人意，知说离离是有年。
无题
作者：杨玉香
朝代：明
体裁：诗

一曲霓裳奏不成，强来别院听瑶笙。
开帘顿觉春风暖，满纸淋漓白云声。
答林景清
作者：杨玉香
朝代：明

销尽炉香独掩门，琵琶声断月黄昏。愁心正恐花相笑，不敢花前拭泪痕。
小金山送萧昶昆玉还朝
作者：杨王休
朝代：明

学士堂中挹斗杓，银灯火树灿春潮。江枫影合横孤鹤，海屿云閒彻洞箫。论旧一尊惊绿鬓，忧时双泪湿青苗。二难莫更嗟留滞，殿里金莲烛未消。
一剪梅
作者：杨珽
朝代：明
体裁：曲

小旦扶旦上旦：寂寂流苏冷绣茵。不为伤春。憔悴芳春。小旦：迟迟晓日悄庭阍。无计留春。断送青春。
一撮棹
作者：杨珽
朝代：明
体裁：曲

离膝下。魂梦远。暗心惊。辞闺閤。分恩爱。出门庭母亲。。怜晚景。休为我痛伤神。临别肠欲断。教我步难行。回首处呜咽各沾巾。
一江风
作者：杨珽
朝代：明
体裁：曲

净老旦小旦同上：闷无聊。风度窗纱悄。蛛网房栊杳。忆秦娥魂梦空劳。膝下无人到。香魂不可招。香魂不可招。遗珠恨怎消。怕慈乌反哺檐前闹。
一江风
作者：杨珽
朝代：明
体裁：曲

泪痕交。彩凤辞巢蚤。兰玉临春夭。恨狂风摧折柔条。几度萦怀抱。晨昏苦郁陶。晨昏苦郁陶。音容转寂寥。内作鸦鸣介怪寒鸦尽日迎人噪。
一盆花
作者：杨珽
朝代：明
体裁：曲

净：听说罢佳人可意。霎时间教我意荡魂迷。作速抢来莫迟迟。朱楼绮室同欢会。脸儿慢依。体儿慢偎。看我这风流范蠡。也须得越国西施。
一盆花
作者：杨珽
朝代：明
体裁：曲

那女子十分标致。看将来真个绝世丰姿。恍似神仙下瑶池。丹青图画应难比。人也要迷。佛也要迷。空笑你使君有妇。怎如得秦氏罗敷。
三台令
作者：杨珽
朝代：明
体裁：曲

淑女没入侯门。萧郎堪悲路人。知己有平津。且向他试探缘因。
三学士
作者：杨珽
朝代：明
体裁：曲

抱病三春珠翠冷。试求君玉液金津。须知君臣药在宁忧病。子母钱成不患贫。开阁迎宾专待等。邀玉趾。早贶临。
三学士
作者：杨珽
朝代：明
体裁：曲

羽客曾将芝石赠。休猜做卖药都门。末：虽然如此。只是老爷专候。一定要请相公同去。生：我自为江上樵苏客。不识天边侍从臣生背介：袁大娘说我有佳偶。莫不应在那小姐身上。哎。我却妄想了。。楚水吴山成话柄。空记忆。枉劳魂。
三段子
作者：杨珽
朝代：明
体裁：曲

萧墙祸延。把婵娟偷离广寒。村居待年。叹明珠尘埋可怜。云英咫尺蓝桥伴。书传橘浦应非远。管取你指日双栖交颈鸳。
下山虎
作者：杨珽
朝代：明
体裁：曲

桑榆迟暮。兰玉萧森。淑女遭迍运。见旦介：孩儿。你夜来好些么。旦摇头介净老旦：缓声慰存。只见他气息恹恹。教我凄然暗惊。风雨花枝弱不胜。取次摧残尽。翠黛含愁金带枕。老旦：老相公。快分付院子。遍访医人。作急调治才好。净：院子去多时了。怎么还不见来。合：但愿天怜悯。医逢越人。指下潜回琼树春。
下山虎
作者：杨珽
朝代：明
体裁：曲

鸾姿消减。鸡骨伶俜。临睡何曾稳。劳役梦魂只为。病中膏肓。尽日心烦气昏。身似风中一片云。老旦背介：冰夷。你终日随侍小姐。晓得小姐为甚么病的小旦：连冰夷也不晓得。只是小姐近日呵。。寂寞炉烟冷。睡怯梨花浑未醒。似殢酒淹淹困。无端病侵。体不胜衣可奈春。
不是路
作者：杨珽
朝代：明
体裁：曲

柳咽新蝉。满地飞花不捲帘已到水阁上了。此处是他书房。。深深院。文窗静闭昼长閒窥窗介：原来睡在此间。。枕书眠。想梦回乡国云山远。作叩门介：开门开门。生：是谁叩门。待我来开。整衣冠介小旦：他陡起朦胧漫整冠生出开门见介：呀。原来是位女郎。。天仙伴。青娥皓齿双眸敛。半含羞脸。半含羞脸。
东瓯令
作者：杨珽
朝代：明
体裁：曲

道是桑间约暗投瓜。偷折吴王宫苑花。元相公就思一计。谋害小生。外：怎么害你生：那时他只说有书一封。教小生便道寄与括州刺史王缙。不想他书中说我盗他金盒。叫王缙置小生于死地。。谁知就里藏机诈。把盗璧虚情驾王缙昔年曾与小生同席赋诗。一时言语相伤。他心怀旧日之恨。。怎当山鬼夜含沙。三木蓦然加。
临江仙
作者：杨珽
朝代：明
体裁：曲

情到不堪回首处。一齐分付东流。净复上介：封锁好些好些。再差两个看守。好生管待茶饭。不可把他饿瘦了。众应净下旦：终须一死在荒丘。铜台空自锁。睢鸟隔河洲。
么篇
作者：杨珽
朝代：明
体裁：曲

尽他万千挜�。乱国家使些奸诈。少不得荡产倾家。能几日妆孤做大。
么篇
作者：杨珽
朝代：明
体裁：曲

金盒世罕希。灵药真奇异。回生起死功无比。金丹本是龙膏制。赠君聊作长安费。高标着表白待人求。个中便是神仙意。
二犯傍妆台
作者：杨珽
朝代：明
体裁：曲

小旦：你病成销骨妒兰茵。远山微画翠犹颦。睡容无力罗裙褪。韶颜消尽镜尘生小姐。我今番说着你了。。关情怕对摽梅影。抱恨还同落絮萦。临妆自损。临风自吟。遇人推道不宜春净扮元载老旦扮夫人同上。
二犯傍妆台
作者：杨珽
朝代：明
体裁：曲

旦：多病倦登临。妒云恨雨倍伤神。小旦：小姐。你敢是冒了风。旦：晴花不识东风劲。小旦：你敢是冒了寒。旦：馀寒不透琐窗深。青年病染惟高枕。绣阁愁时早闭门。芳情自耿。芳心自惊。柳妖桃艳不胜春。
二郎神
作者：杨珽
朝代：明
体裁：曲

旦：飘飖。叹椿萱早谢。孤身谁靠。又为着情由添懊恼。风愁月恨。迢迢水阔天高。丑：小姐。闻得公主十分拘束。驸马也不能脱身到此。不须烦恼。旦：他锦帐流苏春意好。兀自强攀芳草。合：泪痕交。晕红腮丁香露泣花梢生小旦带小生从上行介。
二郎神
作者：杨珽
朝代：明
体裁：曲

重门悄。怨悠悠离情多少。记邂逅山盟羞草草。无端心许。翻成翠减红消。会合今生难自料。怕镜里孤鸾空老。合：梦魂摇。这新愁一时撮上眉梢。
仙吕点绛唇
作者：杨珽
朝代：明
体裁：曲

他两个是碧海琼姬。紫皇仙吏。班联贵。名注仙籍。又结下风流誓。
侥侥令
作者：杨珽
朝代：明
体裁：曲

旦：门庭添气象。筐篚斗辉光。但愿椿树萱花歌保定。万岁千秋乐未央。
侥侥令
作者：杨珽
朝代：明
体裁：曲

群僚皆拱向。九锡足恩光。老旦：但愿凤翼龙鳞歌喜起。万岁千秋庆未央。
八声甘州
作者：杨珽
朝代：明
体裁：曲

休休。我胸藏锦绣。论高才八斗。气肃三秋。冰山谁倚。肯如伊寻香逐臭。丑：倒骂我倚靠冰山。寻香逐臭。你死在目前。尚未知哩。生：王使君。天不可欺。你为何要把我奉承元相公。丑：张无颇。你晓得乌纱帽上是青天。天随着我做官的。难道倒随你这穷儒不成。生：困龙怎共鱼虾斗。鸿鹄翻遭燕雀雠。丑：张无颇。我机关已造就了。不怕你才高不踏在我圈套里。生：奸谋。叹邹阳难免犴狴穷愁。
八声甘州
作者：杨珽
朝代：明
体裁：曲

堪尤。他熏天炙手。笑倾梁燕垒。沸鼎鱼游。王章轻构。那些个法从三宥。生：咳。是我不该久滞长安。遭此枉屈丑：张无颇。你也晓得自作自受。快快招了罢。。樊笼穷鸟谁相救。烈焰飞蛾却自投。生：王使君。你既要诬我为盗。岂不知国家法律。有赃无證者。尚不妄坐。如今金盒在那里。你凭着纸上空言。就要轻入我罪。丑：这也不难。我且把你监禁在此。待我差人到丞相处。请了金盒。差了人来。那时节赃證明白。不怕你飞上天去。生：穷搜。谩把范雎拉胁追求。
八声甘州
作者：杨珽
朝代：明
体裁：曲

清操素守。是不疑廉介。肯把金偷。丑：好高比。你做了贼。还要说这样大话。生：无瑕琼玖。蓦地里点污蝇垢。丑：自做自当。谁来点污你生：我此来差了。。自伤剑气沈埋久。悔把隋珠暗里投。丑：哎。翻云覆雨。数黑论黄。都是这张嘴。今日到此。嘴也强不去了。生：休愁。看张仪舌在何愁。
八声甘州
作者：杨珽
朝代：明
体裁：曲

轻浮。儿曹乳臭那日在酒席上呵。。恃朱门贵客。笑傲公侯你说我点金成铁。又说甚么美酒易倾尽。好诗难率酬。。微言诋诟。那些个自缄其口。生：原来你为此怀恨。今日思量报复丑：张无颇。我也不计较你。只是你小小孩童。眇视先达。只道常在丞相府中高谭阔论。原来也有井落在吊桶里面的时节。今日做了贼。在我手里。决断。你摇唇鼓舌轻耆旧今日呵。。败面蓬头类马牛。生：王使君。王使君。勿相轻薄。你道死灰不复然乎。丑：堪羞。溺韩灰怎脱羁囚。
剔银灯
作者：杨珽
朝代：明
体裁：曲

我领重镇边疆保障。建奇勋王朝老将。南衙北府无相抗。怎把干戈暗藏牺象。思量。他萋菲怎当。我岂怕弘恭势张。
剔银灯
作者：杨珽
朝代：明
体裁：曲

负重望功成不赏。算刑馀恩难役养。非全气体曾钩党。变仓皇有谁相仗。须防。他忠谋可商。看汉室萧周惨伤。
北双调新水令
作者：杨珽
朝代：明
体裁：曲

一生泡影水中圆。到头来被那业风儿吹散。银屏排粉黛。玉陛列千官。谁得完全。都是那假骷髅浮云幻。
北折桂令
作者：杨珽
朝代：明
体裁：曲

看人间几变桑田。忙提觉柱下仙官。早唤醒绣户婵娟。休恋着舞镜飞鸾。青楼凤馆。紫阙鹓班。瞬息里空华云散。霎时间石火冰寒。早办个凤想仙缘。休等待临渊结网。只落得月缺花残。
北斗鹌鹑
作者：杨珽
朝代：明
体裁：曲

只俺这两袖天风。早离了括州城下。想着您牢狱深沈。险些儿遭刑来犯法。就便是对狱吏的条侯。下蚕室的司马。生：小生本待上苑看花。到去都门卖药。谁想撞了元相公。恶了王刺史。也是前世冤家也。老旦：你本待上苑看花。谁着你都门买卦。说着元字儿担惊。提着王字儿害怕。这的是今生罪业。是前世冤家。
北望江南
作者：杨珽
朝代：明
体裁：曲

老旦：呀。你待要佐飞龙丽九天。怕兴尽酒阑珊。波波劫劫甚时閒。枉把那他身皮肉强来黏。笑痴迷可怜。笑痴迷可怜。可知道不将云水换朝簪。
北沽美酒带太平令
作者：杨珽
朝代：明
体裁：曲

你是云台吏水府仙。云台吏水府仙。离阆苑谪尘寰。回首青霞路不悬。火坑中须早道。苦海内莫牵缠。须丢却閒愁簪冕。早辞那束缚朝班。待遨游蕊珠宫殿。戴上了朗月霞冠你呵。若不早飘然驾骖。向山前水边呀。。怕难寻本来头面。
北雁儿落带得胜令
作者：杨珽
朝代：明
体裁：曲

他也曾伴金人捧玉盘。他也曾随玉女依金殿他也曾贮玄霜石窦寒。他也曾盛凤液冰壶暖。旦：既是仙府之物。为何朝廷赐在我家里。老旦：到如今流落在人间。暗妆成花柳关。酬却了风流愿。和合你二姓欢。根源。到做了玉镜台新公案。团圆。成就了凤凰箫夙世缘。凤凰箫夙世缘。
千秋岁
作者：杨珽
朝代：明
体裁：曲

外：度蓝桥。步袅袅瑶京道。鲜的的珠彩联了。宋玉陈思。宋玉陈思。恰遇着洛楚巫山缘巧。并头花百枝耀。连理树九华飞绕。共道姻缘好。看婿颜美玉。妇色秾桃。
千秋岁
作者：杨珽
朝代：明
体裁：曲

小旦：灿星桥。烁烁霞标绕。光皎皎金汉填了。织女牵牛。织女牵牛。早趁着佳节元辰争巧。不夜城夜光照。长春窟春寒犹峭。共喜佳期早。却先歌采荇。预咏桃夭。
南侥侥令
作者：杨珽
朝代：明
体裁：曲

生旦：宫袍才灿烂。燕侣正芳妍。五岳云游非所愿。还要佐飞龙丽九天。佐飞龙丽九天。
南园林好
作者：杨珽
朝代：明
体裁：曲

听伊言尘迷恍然。猛回头繁华枉然。想蕉鹿终成梦幻。离浩劫学香园。参秘诀炼金丹。
南步步娇
作者：杨珽
朝代：明
体裁：曲

当年阻隔深深院。两地相思断。琼珠碎又圆。燕尔芳年。桃花人面。斗帐尽清欢。却疑身在瑶池畔。
南江儿水
作者：杨珽
朝代：明
体裁：曲

云路仙踪幻。丹台姓字悬。神功广布行方便生：小生在狱中时节呵。。凄凄夜雨圜墙怨。忽冲开冤气游蓬苑。早成就百年姻眷。嘘植枯枝。黄雀衔恩非浅。
南清江引
作者：杨珽
朝代：明
体裁：曲

从来浊世休迷恋。好把黄庭念。庭栽五粒松。袖握千年篆。穿一领紫绡衣。再不上黄金殿。
卜算子
作者：杨珽
朝代：明
体裁：曲

报国誓无欺。何必多浮议。牙官暂减赴招提。堪笑宵人计。
卜算子
作者：杨珽
朝代：明
体裁：曲

末冠带扮鱼朝恩丑杂从上：威望震华夷。权势倾寰字。天香两袖出龙墀。早到琉璃地。
双劝酒
作者：杨珽
朝代：明
体裁：曲

丑扮试官末旦扮从随上：昏花眼睛。糊涂方寸。不公不明。钱财性命。由他皓首有穷经。是孤寒总不关情。
古轮台
作者：杨珽
朝代：明
体裁：曲

小生：你气昂然。似陆机入洛正青年。兰薰桂馥人堪羡。文成绣虎。谭擅雕龙。更鸿都学冠群贤。自是明月隋珠。连城卞璞。何妨暂尔受迍邅。虽则床头金尽。又非关名落孙山。分明是洛阳季子。临邛司马。长安曼倩。岂久困尘寰。从今去愿君好着祖生鞭。
品令
作者：杨珽
朝代：明
体裁：曲

我香消翠残。零落惜华年。凭伊沆瀣。一饮驻韶颜。小旦：既是这般说。便见他面谢一番。也不为过。旦：我闺门未出。见人犹赧。这云天厚德。芳心自感。生：小娘子。前日蒙小姐惠我佳篇。小生也要面谢。旦：冰夷。这怎么好。小旦：你闺房私感。常怀报效微忱。邂逅相逢。何惜謦欬一语。低介：他拦在面前。去又去不得。躲又躲不得。他已看见了。况广庭大厦。又非陌上桑间。快敛羞容。上前相见。旦：相逢狭路间。安能无一言。也罢。冰夷。冰夷。你对张先生说。他施回生之妙术。延已绝之馀龄。德自难名。恩同再造。相见介：敛袂慇勤。深愧琼瑶报谢难。
唐多令
作者：杨珽
朝代：明
体裁：曲

生上：朱邸暂盘桓。歌鱼客里弹。帝城尘梦已经年。枕上乡关频转。怜寂寞。叹迍邅。
啄木儿
作者：杨珽
朝代：明
体裁：曲

追良晤邂逅间。顷刻红尘悲隔断。喜今宵契合鸾俦。又谁知枉续鶤弦。纵玉清堪作衙城伴。还怜织女孤银汉。怕做了彩凤辞巢逐野鸳。
啄木儿
作者：杨珽
朝代：明
体裁：曲

风波起瞬息间。楚岫空悲环佩远。笑寒鸦早自双飞。苦文鸾尚尔孤骞。小星幸赋缘非浅。翻教桃李花埋艳。我怎忍独向罗帷伴彩鸳。
啼莺儿
作者：杨珽
朝代：明
体裁：曲

你天机五色裁锦袍。青骢玉貌争耀。倒教我沦落无聊。似风中柳絮飞绕妾身昔以金盒之故。抱恨难明。今朝又逢狂暴之徒。幽囚殆尽。只恐此生终无相见之日。如今得见相公之面。便死也不恨了。。幸今日相逢故人。便九地黄垆含笑冰夷。你好好伏侍相公。。叹鹪鹩。一枝难借。好惜凤凰毛。
啼莺儿
作者：杨珽
朝代：明
体裁：曲

孤云没定鹤离巢。隔瑶台杳无青鸟近日到京。闻得一家遇害。小姐没入郭府。。道侯门永闭春娇。谁知末路无靠小生那里不寻问小姐的信息。谁知落在这里。。想今朝云窗乍逢。恍疑是梦魂来到。枉心焦。盈盈一室。如隔楚天遥。
四边静
作者：杨珽
朝代：明
体裁：曲

漫漫请室无昏晓。弥天罪自造。盘水剑相承。一朝祸难料。合：天阍路遥。黄泉路杳。怨气惨愁城。沈冤结蒿草。
四边静
作者：杨珽
朝代：明
体裁：曲

鸾封凤轴皇恩浩。宫闱事谁晓。彤管愧亲操。青锋甘自蹈合前外。
大圣乐
作者：杨珽
朝代：明
体裁：曲

他正韶年灼灼奇葩。那禁得朝来风雨大。望东君早与成姻娅。可教他受孤寡。外：你要去取小姐。这也何难。不知你们真情若何。小旦生：我这里绣帏锦帐春风夜。他那里少女风前数落花。真情怎假。忍见他垂垂泪雨。向小窗沾洒。
大迓鼓
作者：杨珽
朝代：明
体裁：曲

爹爹见忒偏。惟知势利。拆散姻缘。霎时间环佩声儿远。只落得口内枉流涎。丑：不如守旧回宫。省吃大拳。
大迓鼓
作者：杨珽
朝代：明
体裁：曲

笙歌正闹喧。教人眼中缭乱。怒气冲天。恨他们酬了平生愿。好笑我空惹一身膻。使尽机谋。到底枉然。
天下乐
作者：杨珽
朝代：明
体裁：曲

恁道我日月乾坤藏袖里。这话儿待说破怎生提。生：仙师。小生十载青灯。半生黄卷。凭着这管笔儿。唾手功名。但不知命运若何。老旦：只待要功名仗着这笔尖儿。一任你墨淋漓洒凤阙。策光芒灿虎墀。只落得到处逢人忌。
天净沙
作者：杨珽
朝代：明
体裁：曲

堪笑您井底虾蟆。只好去听候随衙。且向那势利场中弄滑。把英雄来叱咤。到头来燃脐有样黄犬堪嗟。
太师引
作者：杨珽
朝代：明
体裁：曲

暗伤情。浪迹浑无定。困长安玉粒桂薪。空怀着珠玑万斛。怎济得釜甑生尘。为蜗角蹉跎光景。怕又早点霜潘鬓。长堤柳愁中尽生。凝眸望白云归好寄乡心。
太师引
作者：杨珽
朝代：明
体裁：曲

看花帝里春将尽。叹身贱羞提姓名。少甚么胸中锦字。那曾知肘后丹经。我清斋阒寂谁相问。漫劳他结袜王生。末：相公。你去医好了小姐。老爷自当重谢。生：自甘做涸辙腐鳞。今日里且休誇郭穴多金。
女冠子
作者：杨珽
朝代：明
体裁：曲

旦同丑赵母上：幽居春晓。恹恹粉污香销。心事萧条。三分春色。一分愁病。二分烦恼。鳞鸿音信杳。无媒径路还遥。忧心悄悄。更形容枯槁。可怜辜负凤帏人老。
好事近
作者：杨珽
朝代：明
体裁：曲

旦：良宵。月彩散璿霄。凝望处汉陌三星初耀。银花宝树。欲把宵光萦晓。楼疑十二。喜盈盈一派箫声到。乐潜通万户千门。景移来十洲三岛。
好事近
作者：杨珽
朝代：明
体裁：曲

花烛映元宵。璧月重轮高照。祥云香霭。遥将画堂笼罩。屏开孔雀。灿溶溶万点灯光绕。春渐归金屋琼楼。人似在玉京瑶岛。
字字双
作者：杨珽
朝代：明
体裁：曲

终朝快乐恣遨游。众：福厚。净：房中少个俏风流。众：将就。净：今朝忽起不良谋众：不如。守旧。公主知道吃拳头。净惯受。
宝鼎现
作者：杨珽
朝代：明
体裁：曲

帘栊红日上。舞台金簇。妆楼珠晃。听鸟语笙簧叠奏。看瑶阶绣茵初长。旦：窥镜双眉裁柳叶。玉脸桃花一样。合：喜二月龙生。寿筵正列。良辰堪赏。
寄生草
作者：杨珽
朝代：明
体裁：曲

纵风波无端至。遇灾殃须躲避。游丝儿怎缚得鶤鹏翅。鱼虾儿怎困蛟龙势。浮云呵怎蔽青天日。你乘风飞下紫云车。登仙终带琼琚佩。
小桃红
作者：杨珽
朝代：明
体裁：曲

休道是龙潜浅水困鱼虾。有一日向沧溟化。得志也玉鞭随骄马。先看了上林花。须信道洛阳才子多声价。从此去云程万里。吐出来文光千丈。醉春城花月夜煞堪誇。
尹令
作者：杨珽
朝代：明
体裁：曲

云漠漠秋空黯淡。声切切寒蛩凄断。意无聊拊时难遣。怕归来独眠孤馆做看见介：呀。前面的一定是小姐。为何到此。。偶遇娉婷。似一朵浮云出水鲜。
尾声
作者：杨珽
朝代：明
体裁：曲

一别芳容悲断梗。生：千年幽恨正难平。准备着屏山和泪凭。
尾声
作者：杨珽
朝代：明
体裁：曲

临岐分手浑难定。浪卜刀头无准旦丑先下老旦哭倒小旦扶起介：我那儿呵。。何日相看眼倍青。
尾声
作者：杨珽
朝代：明
体裁：曲

众：祥光霭霭瑶京上。宠命源源玉殿傍。会见欢庆于今与日长。
尾声
作者：杨珽
朝代：明
体裁：曲

共：金吾不禁为欢好。银烛还看逐夜销。正洞房春满。莫把佳期虚度了。
尾声
作者：杨珽
朝代：明
体裁：曲

可怜人去情悰杳。只剩得东风嶛峭。好教我几度肠回魂暗消。
尾声
作者：杨珽
朝代：明
体裁：曲

有缘千里能相见。这其间夙因不浅。看锦帐流香度百年。
尾声
作者：杨珽
朝代：明
体裁：曲

池亭顷刻摅芳怨。小旦：又被莺声偷唤旦小旦先下旦作回顾介生：呀。小姐去了。。这如海侯门再会难。
尾声
作者：杨珽
朝代：明
体裁：曲

玉绳低转金乌影。响泠泠琼箫再品。璧月无云兴转深。
尾声
作者：杨珽
朝代：明
体裁：曲

稳情取风云际会把龙头跨。登紫阁题名雁塔。从今后新风月紧趁逐。旧相思都毕罢。
尾声
作者：杨珽
朝代：明
体裁：曲

花迎喜气皆欢悦。桃李鲜鲜待君折。生有日把一段离愁灯下说。
尾声
作者：杨珽
朝代：明
体裁：曲

芳年弱质多灾疢。闻说南邻有异人。亟往招寻莫得暂停末应介。
尾声
作者：杨珽
朝代：明
体裁：曲

龙蛇倚伏今难辨。不惜君平买卜钱。小生：应把他乡意绪宽。生草色青青柳色黄。
山坡羊
作者：杨珽
朝代：明
体裁：曲

旦同丑赵母上：气萧萧柴门风骤。冷飕飕孤帷寒透。闷沈沈妆台懒亲。病恹恹人比梅花瘦。心暗愁。把恩情付水流。更双亲咫尺。咫尺分离久。怎撇兰闺。独居蓬牖。堪忧。湿尽罗襟泪不休。堪羞。拨尽银筝怨未休。
山坡羊
作者：杨珽
朝代：明
体裁：曲

痛惊风大椿忽掊。恨临霜灵萱摧朽。叹南枝鹪鹩借栖。问扶摇鹏翮抟风否。泪雨流。荣华一梦休。愁肠种种。种种难消受。我是玉树琼枝。到做风中飞柳。堪忧。欲效慈乌不到头。堪羞。欲学鸳鸯不并头净带小生杂众上。
山桃红
作者：杨珽
朝代：明
体裁：曲

丹无橘井医无杏林。投饵全无效也。旦：母亲。我神思撩乱得紧小旦：老爷。。忍见他神魂乱。掩面对沾巾。净老旦叹介小旦：老爷夫人省愁烦些。小姐病体沈重。见一家慌张。反增他忧愁了。老旦：我待要暂宽心。怎当他闭哀弦。尘青镜。不耐春寒横也。宝帐玉炉残麝冷。生死无凭准。沈沈转深。难道残红送了春。
川拨棹
作者：杨珽
朝代：明
体裁：曲

生：他含娇艳。掩齐纨。春满面。听言词有意相怜。听言词有意相怜只是小生久留在此。早已告过老相公。目下暂欲辞归。。怕重来天台路远。旦背介：待徘徊欲尽欢。怯匆忙怎尽言。
归朝欢
作者：杨珽
朝代：明
体裁：曲

生：堪悲处。堪悲处缘乖分悭。从别后情抛意闪。谁能料。谁能料姻缘偶然。谢家庄又早见桃花再艳。应知王母离蓬苑。先教萼绿通欢缱。今夜里暂把流苏护锦鸳。
忆多娇
作者：杨珽
朝代：明
体裁：曲

我位莫俦。势莫俦。生杀之权得自由。那怕你区区一女流。众：驸马爷不要狠。狠便坏了事净：正是。小娘子。。我意绸缪。我意绸缪。揖介只得再三拜求。
忆多娇
作者：杨珽
朝代：明
体裁：曲

花满楼。月满楼。宝贝珍珠成土丘。只少个娉婷做一头。慕你娇柔。慕你娇柔。揖介特地亲来拜求。
忒忒令
作者：杨珽
朝代：明
体裁：曲

听树杪蝉声正喧。看水面藕花犹艳。名园景物。种种真堪消遣。你平白地翠蛾攒。平白地翠蛾攒小姐。你为着甚么这般愁叹。我猜着你了。。莫不是为多才题锦笺。因此上把柔肠系牵。
急板令
作者：杨珽
朝代：明
体裁：曲

念牵衣娇痴可矜。长深闺风霜未经。仗尔看承。仗尔看承对旦介：孩儿。你如今不比在娘身边了。。朝夕寒暄。好自支撑。形影凄凉。莫自呻吟。合：从此后两地关情。愁似织。泪如倾。
急板令
作者：杨珽
朝代：明
体裁：曲

思巾栉妆台镜尘。忆刺绣纱窗影沈。不奈伤心。不奈伤心对丑介：母亲。你在小姐面前。。勉力追随。好侍晨昏。曲意周旋。免使沈吟合前老旦。
惜奴娇
作者：杨珽
朝代：明
体裁：曲

丝幕红牵。对梅梁暧日。蛩毡坐暖。香风满。连理枝头花遍。堪羡。填就银河。吹彻琼箫。欢情缱绻。背介：偷看。分明旧识青鸾。却做双栖新燕。
惜奴娇
作者：杨珽
朝代：明
体裁：曲

小旦：天然。会合良缘。看夭桃未吐。梅英先占。瑶台畔。缥缈巫山云满。如愿。倚玉蒹葭。附木丝萝。香奁增艳。背介：还念。朱陈席上文鸳。王谢堂前旧燕。
意迟迟
作者：杨珽
朝代：明
体裁：曲

生小旦同上生：无意鸳鸯偏并颈。若个成孤另。对景更伤情。终宵魂梦俱无定。小旦：鹪鹩早占向南枝。最苦是蓬山隔断鸾凰影。
意难忘前
作者：杨珽
朝代：明
体裁：曲

明月上梅梢。正和鸣双凤。共下层霄。琼筵佳气集。火树瑞烟飘。
意难忘后
作者：杨珽
朝代：明
体裁：曲

鸾音报。鹊声高。旧恨喜全消。看今朝团圞金盒。会合龙膏净赞生旦拜送酒照常介生。
懒画眉
作者：杨珽
朝代：明
体裁：曲

十年流落赋归鸿。谁傍昏衢驾烛龙今日你两人呵。。碧霄何路得相逢。不知他日华阳洞。更隔蓬山几万重。
懒画眉
作者：杨珽
朝代：明
体裁：曲

旦上：麝香数度绣芙蓉。凉叶生寒玉簟风。鄂君香被梦难穷。觉来独对人惊恐。为想年来憔悴容。
懒画眉
作者：杨珽
朝代：明
体裁：曲

旦：只今谁是出群雄。南国词人陆士龙。飘飘才思杳无穷。杯黏紫酒金螺重。谭转雕珰玉麈空。
懒画眉
作者：杨珽
朝代：明
体裁：曲

长卿文采冠诸公。似碧水澄潭映远空。醉吟偏称紫荷筒他如今在那里住。小旦：老爷见留在水阁上住下。。水边重阁含飞动。且喜琴尊数日同。
挂真儿
作者：杨珽
朝代：明
体裁：曲

丑扮王缙外小生从上：羊质虎皮衣锦绣。假威权坐镇雄州。竖子相嘲。狂生巧诋。为权要包羞忍诟。
斗宝蝉
作者：杨珽
朝代：明
体裁：曲

外：翩翩。秦晋交欢。喜兰闺芳质。玉堂名彦。看瑟调琴弄。画眉举案。欣羡。仙郎步广寒。姮娥爱少年。堪怜。妒杀独宿鸳鸯。胜似于飞春燕。
斗宝蝉
作者：杨珽
朝代：明
体裁：曲

末众：仙仙。阆苑三千。正绛台云细。绣帘风软。羡仙媛跨凤。天孙捧雁。忻忭。金屏瑞霭联。洞房明月悬。喜连绵。永结百岁姻盟。莫负今宵欢燕。
斗黑麻
作者：杨珽
朝代：明
体裁：曲

叹屋漏连朝雨偏不休。叹水逆行船风偏打头。净诨介旦：人无礼类马牛。莫道文鸳肯配秃鹙。净：呀。怎么就骂我。众：驸马爷。打情骂趣。他肯骂你。是有口风了。净：有理有理。院子。我前日见搬琴甚么记的戏文。那故事你可记得么。众：是琴心记。卓文君的故事。净：小娘子。你可晓得么。旦：文君可羞。漫说桃花逐水流。怎抱琵琶。怎抱琵琶又过别舟。
斗黑麻
作者：杨珽
朝代：明
体裁：曲

要强续鸾胶把鱼肠刺喉。要野合桑间拚湘江自投。琉璃碎翡翠休。不是冤家不教聚头。净：好个冤家二字。众：驸马爷。不要差认了。他是不肯的话。净：这等你们与我抢将去。众：清平世界。怎么好抢得。净：我家前日一个红绡。也被昆崙奴轻轻的抢去了。你们也抢一个来还报。众抢丑夺介旦：昆崙可尤。你痴心认好逑。我死效共姜。死效共姜永言柏舟。
普贤歌
作者：杨珽
朝代：明
体裁：曲

由人说我是奸人。要做高官机要深。人前须奉承。心中却妒倾。转面无情猪狗行。
朝天子
作者：杨珽
朝代：明
体裁：曲

绿荫重重暗画栏。春色无端至。锦字传新词。句句尽堪怜。思绵绵。想姻缘巧合兰笺。又怕相思枉然。怕相思枉然。
朱奴儿
作者：杨珽
朝代：明
体裁：曲

末：听宝磬声传九衢。看雁塔影挂清溪。法座昙云自卷舒。更有那霏霏花雨合前外。
朱奴儿
作者：杨珽
朝代：明
体裁：曲

饰花宫辉煌玉题。施珠网灿耀琉璃。龙护瑶窗龙掩扉。更有那昙花盈树。末：下官建造此寺。专资太后五福。圣躬万寿。合：香台启。愿冈陵寿齐。千万岁崇佳祉。
杏花天
作者：杨珽
朝代：明
体裁：曲

外冠带扮郭子仪小生杂从上：几回扫尽欃枪。论勋名首著旂常。承恩命来朝建章。看天香犹沾衣上。
桂枝香
作者：杨珽
朝代：明
体裁：曲

他业精阳庆。名高枚乘。漫言汤液回生。多是观涛起病我闻昔日东方朔未遇之时。也曾卖药于会稽。。是东方后身。是东方后身。暂向会稽栖隐。有日金门驰骋。款佳宾。非关五石能延历。应为三都久擅名生同末上。
桂枝香
作者：杨珽
朝代：明
体裁：曲

他胸藏文锦。药传丹井。不肯投刺侯门。甘向新丰贫困。净：他姓甚么。是那里人氏。末：他姓张。是南康人氏。净：我闻得南康有个张无颇。是个大才子。莫非就是此人么末：这也小人不知。只听得说他大有才名。。他才华可钦。他才华可钦。是豫章材品。南州豪俊。振儒林。休言药向成都卖。却是文传邺下名。
梁州序
作者：杨珽
朝代：明
体裁：曲

仰开樽北海高情。幸追欢西园名俊。看华筵胜景。贤主嘉宾只见披襟消暑。握尘生风。绕坐冰山冷。今朝何幸也挹清芬。莫惜相倾玉瓮春合前。
梁州序
作者：杨珽
朝代：明
体裁：曲

槐庭含碧。荷池开镜。翠羽流霞玉喷。新篁攒槛。轻收暑气沈沈。谩道习池选胜。河朔高风。投辖留豪俊。盘桓杯酒也共披襟。谭笑生风满座春。合：珠浪滴。红妆靓。看青泉雪藕冰浆莹。歌吹急。管弦频。
梁州序
作者：杨珽
朝代：明
体裁：曲

生：喜追随下士平津。幸相逢含香荀令。我凉才未达。名愧诸生。自喜登龙成饰。御李生辉。玉斝分馀润。筵开东阁也意慇勤。盼睐潜回黍谷春合前净。
梁州序
作者：杨珽
朝代：明
体裁：曲

生：黄扉霞彩。平泉波影。绿树阴浓掩映。凉生兰牖。密垂珠箔沈沈。看你东山歌酒。绿野风烟。竹里开三径。凉飘檐外也浸云屏。不减蓬壶别院春合前丑冠带扮王缙带小生从上。
梨花儿
作者：杨珽
朝代：明
体裁：曲

净扮郭暧丑扮院子上净：堪爱佳人美似玉。抢来不曾同一宿。今朝赚得出宫来丑：嗏。。劝君休想天鹅肉。
榴花泣
作者：杨珽
朝代：明
体裁：曲

潜踪隐迹。韦曲暂藏莺。疑共信。假和真。水清石见两分明孩儿。你也不要怪你爹爹。。这狐疑似听层冰因此上。嗔怒顿生。怕不修帷簿把家声陨看盒介：我想当初御赐金盒的时节呵。道是。宠元臣礼绝恩隆。到做怨东风割爱分情。
榴花泣
作者：杨珽
朝代：明
体裁：曲

风波顷刻。骨肉忍参辰。疑怎释。恨难任。妆钿檀粉泪空横。眼睁睁玉碎珠沈。小旦：小姐。你若死了。这事再不明白了旦：我若不死。这事也不得明白。。冤深覆盆。怕泉扉自掩谁相信哎。俺爹爹道这金盒。。似江皋珠佩相投。又谁知是弓蛇杯酒无凭。
沈醉东风
作者：杨珽
朝代：明
体裁：曲

荡金飙秋色可怜。促商弦秋声堪怨。看寒影堕高檐。看寒影堕高檐。更井梧零乱。怎教人不翠颦红敛。金针懒拈。银筝懒弹。我病恹恹无言倚阑。
油葫芦
作者：杨珽
朝代：明
体裁：曲

卖卜君平帘自垂。何来得长者车。这行藏祸福你却待要前知。你不是贾太傅远贬长沙去。又不是楚三闾泽畔苦吟日。生：久闻仙师易卦通神。小生为功名一事。特来拜恳。望乞指示迷涂。老旦：却原来龙虎榜欲问功名事。麒麟阁未际风云会。待抱筮问易求明示。早难道片语定恁个狐疑。
浆水令
作者：杨珽
朝代：明
体裁：曲

护蓝桥五云低院。耿银河三星在天。煇煌高烛灿金莲。铜壶合箭。玉漏穿帘。前生愿。今夜满。山盟海誓期无限。从今后。从今后天长地远。还愿取。还愿取种玉蓝田。
海棠春
作者：杨珽
朝代：明
体裁：曲

朝廷辟四门。济济人文盛。
混江龙
作者：杨珽
朝代：明
体裁：曲

红丝曾系。人间天上有相思。只为着姻缘分定。因此上会合佳期。只教他乍出沧溟填欲海。遨游尘世下云逵。争奈眼根前花星还未照。命运中劫数正当时。问青鸾虽有信。恨灵鹊未衔枝。我先将这煖金盒勾了姻缘簿。却把那紫金丹再作上天梯。恐迷了他仙风道骨。也不是惜树怜枝。
满庭芳
作者：杨珽
朝代：明
体裁：曲

淑女湘英。才郎无颇。仙都暂谪人间。暖金盒内。藏着巧姻缘。就里龙膏起死。闺中秀再整芳颜。酬恩处新诗写意。邂逅订盟言。一朝嫌隙起。恩将雠报。狱底含冤。幸脱离患难。上苑胪传。纵得一枝梅信。还隔着楚水巫山。尘劫满。重逢金盒。指点證仙缘。
狮子序
作者：杨珽
朝代：明
体裁：曲

图攀折上苑花。困长安飘蓬自嗟。向君平买卜。偶遇仙家。此时有一袁大娘卖卜东郊。小生到彼买卜。他赠以金盒一个。龙膏数丸。说可以起死回生。又说因此可得佳偶。外：哦。原来是袁大娘。我素闻他有仙术。你到曾遇他来。生：赠我那续命的灵药那时适值元相公的小姐有病。遍访明医。。谁知遍京城都寻觅。问明医经春入夏其时访得小生有此续命龙膏。赎取回去。一服而愈。。仗仙膏顿蠲夙疾。唤起娇娃。
猫儿坠
作者：杨珽
朝代：明
体裁：曲

生：这是乐昌破镜。埋没在蓬蒿。怎比秦楼弄玉箫我想袁大娘说。得此龙膏金盒。可得佳偶。今日小生与小姐对面。如隔天涯。。仙源无分续弦胶。小旦：心劳。看疏窗掩映。似隔重霄。
猫儿坠
作者：杨珽
朝代：明
体裁：曲

这是姻缘业债。惹出祸根苗。生：说这金盒原是小姐的。还依先留在小姐处旦：咳。相公。我一身尚且不保。要他何用。。羞把珍珠伴寂寥。空遗玉佩在江皋。徒劳。使君有妇。枉到蓝桥投盒与生介。
玉交枝
作者：杨珽
朝代：明
体裁：曲

不须嗟惋。荷深恩铭刻肺肝张先生。岂不闻将仲子之诗乎。。亲言可畏嫌当远。守深闺敢自踰闲。你青云万里好高骞。红丝一缕休轻恋。背介：那真情都在不言。这幽怀何当腼觍。
玉山颓
作者：杨珽
朝代：明
体裁：曲

他芳情展转。铁心肠也须留恋小姐。他方才说有狐之诗。你方才说将仲子之诗。我也说一篇诗。。看河洲睢鸟相求。更关关双栖堪羡。若耶溪畔。这邂逅夙缘非浅今日一见之后。你两个呵。。藕断丝难断。两心坚旦：冰夷。不可乱说。。怕好姻缘做恶姻缘。
玉楼春
作者：杨珽
朝代：明
体裁：曲

末上：楼台绝胜宜春苑。此外俗尘都不染。飞花送酒舞前檐。好鸟迎春歌后院。且看欲尽花经眼。青镜流年惊发变。玉壶春酒正堪携。莫惜追欢歌吹晚问答照常科。
玉芙蓉
作者：杨珽
朝代：明
体裁：曲

元戎细柳威。上宰调梅寄。羡汪洋大度。市虎无疑。蘋蘩聊且邀驺骑。葑菲何缘屈隼旟。合：私心喜。幸追随翠微。看缥缈天香。吹落护朝衣。
玉芙蓉
作者：杨珽
朝代：明
体裁：曲

外：银貂侍玉墀。绣服居丹陛。况弘敷教典。妙运戎机。我东山虚为苍生起。南浦终当皓首归合前末。
瑞鹤仙
作者：杨珽
朝代：明
体裁：曲

弱冠工词翰。论平生才具。东南竹箭。子虚犹未献。冀观光帝里。探花上苑。乘舆远幸。知甚日南宫开选。叹异乡久滞。客囊将罄。旅怀难遣。
生查子
作者：杨珽
朝代：明
体裁：曲

主第胜平阳。绣阁悬金帐。度曲又飞觞。镇日神魂荡。
番卜算
作者：杨珽
朝代：明
体裁：曲

外上：凤阁罢朝归。市虎真堪讶。无端贝锦奏天家。休戚相牵挂。
番卜算
作者：杨珽
朝代：明
体裁：曲

破镜几时圆。花落何年发。小旦：重门深锁隔天涯。闭老梅花萼。
白练序
作者：杨珽
朝代：明
体裁：曲

心惊。泪雨倾。钿车枉迎。谁知道做了绠沈银瓶。多情委路尘。怕永负今生玉杵盟。空思省。是我姻缘分浅。教他簪珥飘零。
白练序
作者：杨珽
朝代：明
体裁：曲

西风紧。正寂寞相如卧茂陵。新诗句却把心猿勾引。亏杀你拈成一段因。恨别后风波两地惊。情堪悯。怕莺花误老。金缕生尘。
神仗儿
作者：杨珽
朝代：明
体裁：曲

花明宝钿。花明宝钿。光浮琬琰。是广寒仙媛。合配风流时彦。跨彩凤。逐文鸾。跨彩凤。逐文鸾。
神仗儿
作者：杨珽
朝代：明
体裁：曲

香车乍辗。香车乍辗。花笼宝扇。响铃铃珠串。凤管鸾笙相间。张绣幕。拥婵娟。张绣幕。拥婵娟。
秃厮儿
作者：杨珽
朝代：明
体裁：曲

早只是前队儿摆着鎗义。耳边厢只听得喊杀諠哗。生：袁大娘。追赶渐渐近了。怎么是好老旦：不妨不妨。。赶得来水远山长气力乏。一时间只教他就眼睛花胡抓。
簇御林
作者：杨珽
朝代：明
体裁：曲

怜彤管意未通。愧琼琚报未恭。聊将诗句相赓咏。小旦：待我研得墨儿浓些。旦：墨痕浓。争似情深重。小旦：你可有甚么说话。旦：意何穷。芳心自解。尽在不言中。
紫花儿序
作者：杨珽
朝代：明
体裁：曲

你道他两个覆地翻天。射影吹沙。舞爪张牙。那恢恢天网。终久还他带锁披枷。只为你谪尘世命运驳杂。因此上受着眼前折罚。少不得为雨为云。怎生的只这般儿地角天涯。
红绣鞋
作者：杨珽
朝代：明
体裁：曲

末丑净小生：看秦楼凤影飘飖。飘飖。似西池鹤驭逍遥。逍遥。今夜灯为君耀。今夜月为君娇。今夜景为君饶。
红绣鞋
作者：杨珽
朝代：明
体裁：曲

生旦：山盟海誓堪邀。堪邀。天长地久同遥。同遥。今夜灯愿常耀。今夜灯愿长娇。今夜景愿长饶。
红衲袄
作者：杨珽
朝代：明
体裁：曲

他道你笔生花绮藻鲜。他道你思飞霞云锦灿。是子虚赋就无推荐。是鹦鹉题成谁解怜。生：我看小姐的诗句。甚有意在里面。小旦：他只想和阳春白雪篇。休猜做怨秋风题绮扇小姐还道你来。。分明是鹏抟暂息榆枋也。有日吹嘘送上天。
红衲袄
作者：杨珽
朝代：明
体裁：曲

我指望上金门姓字传。谁知道困新丰时运蹇。因此上阻泥涂名未显。因此上望云霄翮未抟。怕的是夜雨湿灯花暗。怕的是晓鸦啼露井寒。每日价春色撩人也。纸帐梅花醉梦间。
绕红楼
作者：杨珽
朝代：明
体裁：曲

小旦上：芳槿低檐欲吐红。看春意忽罢帘栊。雏燕惊心。新蝉唤梦。惆怅对薰风。
络丝娘
作者：杨珽
朝代：明
体裁：曲

你只会俺跟前喳喳来嗑牙。枉教你拥专城管军民坐衙。眼睁睁临头祸将发叫众天将。把王缙打下去。。只教你天倾地塌。
罗江怨
作者：杨珽
朝代：明
体裁：曲

生：悲风入夜寒。孤灯半残。幽蛩败叶客心酸。圜扉锁定怨漫漫也。三木关身。瞬息难舒展。巫咸莫问冤。寒灰怎复燃。叹何年能脱今朝难净末。
罗江怨
作者：杨珽
朝代：明
体裁：曲

霜风夜转寒。荷衣渐单。愁声严柝愈心酸。圜扉深闭泪潸潸也。白日无光。况复当昏黯。江淹笔可传。邹阳才可攀。叹谁人来解今朝难。
节节高
作者：杨珽
朝代：明
体裁：曲

生：貂裘久滞秦。少知音。朱门倒屣堪栖影。风楼静。水槛沈。冰壶冷。名园嘉会风光盛。尊前且醉侯家酝合前。
节节高
作者：杨珽
朝代：明
体裁：曲

金罍引上宾。吐青英。诗成倚马真堪敬。丑：潘江润。陆海澄。题桥俊。当年子建应无逊。阳春白雪谁能并。合：莫叹儒冠久误身。鹏程万里终当奋。
菊花新
作者：杨珽
朝代：明
体裁：曲

净上：恹恹弱息病经春。粉褪香销力不胜。客舍访医人。怕五石三芝无应。
菊花新
作者：杨珽
朝代：明
体裁：曲

羁身京洛染风尘。一片閒云万里心。相府引书生。看绮柱璇题辉映。
行香子前
作者：杨珽
朝代：明
体裁：曲

外带末杂上：才子芳年。淑女韶颜。喜风流共结天缘。
行香子后
作者：杨珽
朝代：明
体裁：曲

綵云低捲。绛蜡催燃。看凤临轩。花明夜。鹊喧檐丑生小旦拜送酒照常介生。
西地锦
作者：杨珽
朝代：明
体裁：曲

净带末上：爱女深闺嬿婉。一春多病缠绵。幸逢佳客精鸿术。一朝分袂依然。
西地锦
作者：杨珽
朝代：明
体裁：曲

江北江南秋色。有风有雨人还。故乡今夜思千里。明朝客路漫漫。
解三酲
作者：杨珽
朝代：明
体裁：曲

拂花笺青闺写怨。寄芳词黄雀传言。临风空忆桃花面。御沟红枉到人间。他停机织女迷河汉。我失路刘郎忆洞天。合：肠堪断。怎做得襄王云雨。梦入巫山。
解三酲
作者：杨珽
朝代：明
体裁：曲

雨中愁丁香结怨。云中信青鸟难传。风光只隔宜春院。早难道凤逐飞鸾。你花迷蝶梦休相恋。月冷梅魂若个怜。合：肠空断。休想那襄王云雨。梦入巫山。
调笑令
作者：杨珽
朝代：明
体裁：曲

你道这横祸受波查。这椿事不�不尬有天来大。他不公不法不详察。到头来也见根芽。若不是神仙来救拔。兀的不断送了人年华。
豆叶黄
作者：杨珽
朝代：明
体裁：曲

我淹留幸舍。踪迹似冯驩。旦：敢是老相公馆谷不周。生：料不为弹铗无鱼。料不为弹铗无鱼。只苦是文园消减小姐岂不闻有狐之诗。。无裳谁念。绥绥可怜。我是个伤秋的宋玉。我是个伤秋的宋玉。怎禁得邻家捣月。秋砧暗传。
赏宫花
作者：杨珽
朝代：明
体裁：曲

他雷霆怒发。把青蝇点污他幸喜老夫人见小姐不离身伴。知他必无此事。适值老相公随驾幸洛。恐怕回来。激起他变。因此权把小姐藏在冰夷母亲家里。。王谢堂前燕。暂尔入人家。不想朝廷将老相公与老夫人赐死。小姐要没为官奴。仓卒之间。小姐不在。冰夷只得应了小姐名字。外：亏了你了。小旦：东帝频催春信紧。穿庭白雪作飞花。
赚煞
作者：杨珽
朝代：明
体裁：曲

云窦采灵苗。月府舂霞髓。他不比那寻常草根木蕊。是结婚姻玉液琼饴。成好事玉斧灵丝将盒并膏付生介：你将此龙膏去卖。不但可供客中之资。兼可获佳丽之偶。。他经玉杵捣多时。遇佳人好订佳期。便有难也自逢吉地。折莫你天台路不迷。凭着这煖金盒子。向锦窝花障觅娇姿。
越恁好
作者：杨珽
朝代：明
体裁：曲

外小旦：郎才和女貌。郎才和女貌。乐融融喜气饶。几回儿笑声。琴瑟好。凤凰调。响悠悠玉箫。响悠悠玉箫。听急铮铮琵琶儿振着碧霄。吉支支笛儿骨鼕鼕画鼓儿闹着彩鳌。同声曲。相和歌。尽唱上元好。愿双心一意。百岁欢笑。
越恁好
作者：杨珽
朝代：明
体裁：曲

生旦：凤台鹊渚。凤台鹊渚。暖融融淑景饶。几回儿顾影。随月艳。伴灯俏。锦重重绛绡。锦重重绛绡。见拂霏霏篆烟儿间着凤膏。皎团团扇儿整齐齐彩仗儿绕着玉毫。落梅曲。踏歌词。尽是双声调。羡千金一刻。万井歌笑。
转林莺
作者：杨珽
朝代：明
体裁：曲

寒梅几点同寂寥。堪怜粉悴脂憔。薄命红颜难自保。悲介：泪痕流血染鲛绡。生：小娘子。如何有妇人啼哭。小旦：正是旦：妈妈。外面似有人声。莫非是那狂且到此。他若来时。我只是自尽了。。兰芽蕙草。宁自向秋风枯槁。枉相邀。冰心一片。怎肯逐春消。
转林莺
作者：杨珽
朝代：明
体裁：曲

晴云点点芳树高。横空香雪飘潇。井干雕阑春窈窕。度平林花颤云翘。东风袅袅。送几阵清芳缭绕。生：小娘子。我为小姐杳无下落。心绪愁烦。与你到此园中消遣。你看这个光景。却似旧日水阁上一般。但不知小姐流落在何处。生小旦：忆多娇。武陵人去。一水远迢遥。
那吒令
作者：杨珽
朝代：明
体裁：曲

他抱枯茎问伏羲。掷金钱占周易。论终身却怎的。据前程暗似漆。先贫贱受人欺。后富贵紧相随。终用着你驾海栋梁材。镇国璠玙器。怎生的林壑也那栖迟。
醉太平
作者：杨珽
朝代：明
体裁：曲

小旦：伤情。红颜薄命。恨偷云掩月。藏影潜形。今成画饼。空辜负纪信慇勤悲介：连我那母亲也不在了。。星星。衰年辛苦几曾经。为多娇蓬飘没定。合：倩谁着紧。使珠还合浦。剑合延津。
醉太平
作者：杨珽
朝代：明
体裁：曲

小旦：青青。章台柳嫩。喜长条待折。正值三春。生：这一向可曾有消息么。小旦：谁凭记问。耳边消息沈沈。从今。引鸾勾凤出愁城。这风流向洞房亲證。合：心旌无定。怎香车赤茀。未返门庭。
醉扶归
作者：杨珽
朝代：明
体裁：曲

望家山渺渺迷人远。看晴晖亭亭向客前。砌花阴晴色上阑干。新篁影昼卧侵湘簟。闭空斋尽日冷含烟。乡愁旅思增悲叹。
醉翁子
作者：杨珽
朝代：明
体裁：曲

旦：浩荡。这恩宠喜从天降。看影蔽金屏。煖蒸锦障。小旦：玩赏。更红紫增辉。烨烨阶庭春正长合前外扮官捧金币上。
醉翁子
作者：杨珽
朝代：明
体裁：曲

旷荡。这恩宠谁人敢望。看制出天工。光分仙掌。老旦：还想。是义取断金。作砺阿衡相倚仗。合：翻弄处。须珍重君恩。好教无恙。
金珑璁
作者：杨珽
朝代：明
体裁：曲

旦上：修蛾攒慢脸。金钗欲堕香肩。愁似结病堪怜。小旦：长空秋色澹。彫栏曲槛初寒。开绣户启朱帘。
金蕉叶
作者：杨珽
朝代：明
体裁：曲

恰过了白茫茫断岸平沙。云淡淡斜笼月华。一阵晓风儿相送咱。俺这里那怕他千军万马。
金蕉叶
作者：杨珽
朝代：明
体裁：曲

时悭运悭。恨无端囹圄屈陷。要潜形缩地又难。待插翅上天又远。
铧锹儿
作者：杨珽
朝代：明
体裁：曲

生平笑里藏机阱。么么小辈敢相轻。萋菲计谋定。安排铄金。合：张牙噬人。捕风捉影。教他受迍邅。方消我旧恨。
铧锹儿
作者：杨珽
朝代：明
体裁：曲

锦心绣口何须论。奉承钻刺要通神。鲰生不安分。轻浮可嗔合前。
锁南枝
作者：杨珽
朝代：明
体裁：曲

归心急。行路难。徘徊路隅魂黯然。净：先生此别。不知何日再会。我欲将此金盒暂留我处。待先生日后来时奉还。不知尊意若何生沈吟背介净听介生：这金盒故人所赠。。他有意赠琅玕。谁知被留恋。悲故履。难再还盒已在他处。不得不留了。。也知献连城岂情愿。
锁南枝
作者：杨珽
朝代：明
体裁：曲

离乡井到日边。霜红染叶秋又残今日呵。。鹏翮未能抟。骊驹路归远。净：一定要多留几时。生：蒙投辖愿执鞭。只是盼衡庐久萦念。
锁南枝
作者：杨珽
朝代：明
体裁：曲

精熌烁。温辟寒。虹霓气吐光烛天背介：我想此无价之宝。朝廷赐我。我付与女孩儿收藏。为何得在此人手中。。难道有约在桑间。偷香寄宫苑。瓜田履。李下冠我待穷究出来。必然出丑。我有计在此了。。就其间有机变。
锁南枝
作者：杨珽
朝代：明
体裁：曲

轻浮子。恶少年。秾桃艳李私自攀我想他一死。我女孩儿的丑行就掩过了。。搥碎这连环。免教莺声出花苑。帷簿丑。怎外宣他只道我书中荐他。。谁知八行书是机陷。
锦堂月
作者：杨珽
朝代：明
体裁：曲

旦：称觞。瑞液瀼瀼。花源馥馥。春归万年枝上。日月移来。云霞缀成黼帐。小旦：任鸾歌岁月休论。听鹤语春秋难量合前小生扮内官捧煖金盒上。
锦堂月
作者：杨珽
朝代：明
体裁：曲

瑞日当阳。祥风绕席。春来武陵溪上。老旦：金母蟠桃。今朝正看初放。铺云幄玄圃芝鲜。荐霞杯赤城标上。合：须欢畅。惟愿花下年年共看无恙。
锦庭乐
作者：杨珽
朝代：明
体裁：曲

看游丝把愁怀乱。听语燕把乡心频唤。叹囊底转自凄然。怎能彀三府招贤。幸居停见怜。意殷勤好教人三谢难安。
锦缠道
作者：杨珽
朝代：明
体裁：曲

我漫有笔凌云词华烛天。待诏赴长安。又谁知罢春闱尚困寒毡。我本是凌霜骑隐雾姿摩霄羽翰。到如今阨蓬蒿伏枥栖山。叹息损朱颜。帝京尘把貂裘尽染。拂青萍白日寒。禁不住气冲碧汉。竟何年遇主奏甘泉。
锦衣香
作者：杨珽
朝代：明
体裁：曲

共：映画堂红妆茜。霭琼筵金炉暖。杂佩含风。丛花隔扇。锦茵绣榻结新欢。雀屏中选。凤卜和占。问看花上苑。又何似蟾宫月殿。乐事生平佔。天从人愿。芙蓉并蒂。兔丝不断。
降黄龙
作者：杨珽
朝代：明
体裁：曲

嗟呀。一自委泥沙。抱痛圜墙。覆盆谁察那时又是袁大娘。从空飞入狱中。把小生救出。。丰城狱剑。谁知道货与王家。外对小旦介：你一向知道小姐音信么。小旦：冰夷久有此心。谨守爹爹家法。不敢访问。昨日偶到园亭。听得房中有个妇人哭声。细问园丁。他说驸马抢来拘禁在此。外：咳。又是他做出来的小旦：冰夷从窗中窥看。不想就是小姐。。波查。叹碧桃无主。果然是任东风到处飘飒。恰便是这忧怀无限。难诉琵琶。
雁来红
作者：杨珽
朝代：明
体裁：曲

外：凭天子威德施。仗三军忠义齐。况承指示多深计。徼倖驱残敌。碌碌因人愧有馀合前末。
雁来红
作者：杨珽
朝代：明
体裁：曲

群凶扫奏凯归。扇皇风布九围。亲提三尺除妖气。谭笑清区宇。他日凌烟姓字题。合：论心臆。龙宫暂娱。泻玄醪。拚沈醉。
霜天晓角
作者：杨珽
朝代：明
体裁：曲

净扮郭暧小生杂扮从随上：丈人皇帝。到也随吾意。叵耐丑驴公主。更兼忤逆爹爹。
风入松
作者：杨珽
朝代：明
体裁：曲

净怒上：春光漏泄出闺门。展转狐疑不定怎做得。楚弓得失何劳问。见介：前日叫你收的煖金盒儿。拿来我看。旦不语介老旦：正为不见了这盒儿。在此烦恼净怒介：嗄。这是朝廷赐的。你拿在那里去了。。你闺门何人得近。难道这金盒无胫自行。情可愤。气难平。
风入松
作者：杨珽
朝代：明
体裁：曲

根由说出愧难胜。只得忍羞含恨旦哭介：母亲。。无端横事相凌迸。便百口是非不定。总一死无由自明。净：不怕你不死。旦悲介当不得狠相嗔老旦。
风入松
作者：杨珽
朝代：明
体裁：曲

缘何璧返滈池君。却讶去来无定。净：不要问我。你只问自家旦悲介老旦：呀。相公。女孩儿久病新愈。今日为何这般着恼。可不惊吓了他。。将伊抵死相凌并。看弱质恹恹多病。论金盒值得几文。好笑你骤相嗔。
风入松
作者：杨珽
朝代：明
体裁：曲

龙精飞去杳冥冥。玉镜台前孤另。少原空抱遗簪恨。早难道金瓶坠井。遍寻觅似沧溟探针。心自忖怨难平。
风入松幔
作者：杨珽
朝代：明
体裁：曲

老旦：幸逢女病乍回生。还怜娇怯难禁。旦：朝来强起临妆镜。才检罢惊疑不定。合：旧病未曾离体。新愁偏自萦心。
香柳娘
作者：杨珽
朝代：明
体裁：曲

乍闻言胆寒。乍闻言胆寒。不胜惊战。胸中怨气应无限。末净：张无颇。也是你的数该如此。不要怨着我们生叹介：我怎么怨着你们。。恨权臣肆奸。恨权臣肆奸。德厚反成冤。恩多变为怨。拚今宵命捐。拚今宵命捐袁大娘。你把我那金盒呵。。谁道姻缘。翻为坑堑。
香柳娘
作者：杨珽
朝代：明
体裁：曲

老旦戎妆扮袁大娘上：暂乘风下天。暂乘风下天。霞衣霜点。须臾千里尘寰遍。叹鲰生负冤。叹鲰生负冤。桎梏已堪怜。危亡更应念。且从容斩关。且从容斩关。须续姻缘。忍沦坑堑。
香柳娘
作者：杨珽
朝代：明
体裁：曲

老旦：你不须絮烦。你不须絮烦。且休忧叹。好教脱却桁杨难。笑幽垣戒严。笑幽垣戒严。超海等如閒。挟山同转眼。净末拦介老旦：任伊家阻拦。任伊家阻拦。早出重关。已腾霄汉。
香柳娘
作者：杨珽
朝代：明
体裁：曲

谢神明救援。谢神明救援。暂宽危难。天高地厚恩何限。望始终保全。望始终保全。虎穴莫留连。龙潭亟离远。愿回风早还。愿回风早还。速挈沈渊。上超霄汉。
香遍满
作者：杨珽
朝代：明
体裁：曲

新愁谁共。双双伯劳飞向东。只落得心想夜閒惟足梦。春光日自浓。容华落镜中旦内叫冰夷介小旦：呀。小姐早已下妆楼了。。妆台上半空。看独下仙人凤。
驻云飞
作者：杨珽
朝代：明
体裁：曲

嫩蕊清英。几树凌寒庾岭横。倚槛芳魂冷。傲雪疏枝劲嗏。。桃李莫相轻。繁苞葱茜。物序惊时。漏泄春前信。好待和羹佐圣明。
驻云飞
作者：杨珽
朝代：明
体裁：曲

折取遗人。春到江南赠有因。这两句就做着了题目。不像你胡诌乱诌。况与你的韵脚相同。难道不好。净：妙丑：妙。且看下句如何。。香气谁能并。幽韵应无尽嗏。。万象渐回春。有诗为證。这两句便用了你的。也留些本色。净：原来你也动我的不得。丑：画影图形。桃李颜相近若到清明时节呵。。梅子青青如豆生。
驻云飞
作者：杨珽
朝代：明
体裁：曲

月老冰人。男女成亲说事因。丑：这个是媒妁之媒了。不是不是净：如今晓得了。。炭火功相并。丑：这是烧的煤了。净：锅底烟薰尽。丑：这是烟煤了。一发不是。我的题目是梅花之梅净：呸。说得明白。做得明白。既是梅花之梅。如今断不差了。嗏。。万象渐回春。神童诗證。画影图形。狗脚看相近若论滋味呵。。溅齿如同醋里生。
高阳台
作者：杨珽
朝代：明
体裁：曲

堪说道蕴幽閒。班姬俊雅。况相国门楣枝叶。只因传烛深宫。轻烟散入侯宅生背介：我与那小姐。园中曾有婚姻之约。一向隔绝。只道永作参商。谁想复有缘会。。心热。丰城剑去无处觅。喜延津终合神物。转介：这姻缘连枝再发。藕丝不绝。
高阳台
作者：杨珽
朝代：明
体裁：曲

外扮郭子仪小旦旦扮从随上：露湿犀旗。霜凌龙剑。专征屡假黄钺记室需才。当年曾聘英杰。如今鹏翮飞天路。羡芳名早奏金阙。漫乘机掇月移云。赤绳堪结。
高阳台
作者：杨珽
朝代：明
体裁：曲

外：休说。你玉干惊华。琼基叠秀。五采来自丹穴。邺下高才。郢中旧歌白雪。屑越。虚惭鼎铉原非据。这邦家待君调燮。应自有浴日功名。格天勋业。
高阳台
作者：杨珽
朝代：明
体裁：曲

威震华夷。心悬日月。千年间气豪杰。再造唐家。赤手独扶天阙。卓越。丹心耿耿忠帝室。看鲸鲵连番频掣。是当年非熊发梦。济川舟楫。
高阳台
作者：杨珽
朝代：明
体裁：曲

悲切。拾艾幽人。纬萧末品。秦楼凤箫声绝。湖海飘零。冷落谢庭风月。外：休热。宫花帝城千万树。有仙葩任君攀折背介：他既未娶。就可将湘英许他了。。这姻缘鸾凰辐辏。须知天设。
鬼三台
作者：杨珽
朝代：明
体裁：曲

休得把乌号架。休得把青茎射。众：老爷。射不着。丑：快拿刀去砍。拿鎗去搠。众作鎗搠刀砍不着介老旦：那怕你丈八蛇矛。凌霜宝锷。丑：摆阵势围了。鎗刀布住。不怕你上了天。众作围介老旦：纵旗幡密似麻。更剑戟乱交加。多劳你护送到仙家。俺待蹂践你这些儿曹。一霎时抽筋来拔发。
鹊桥仙
作者：杨珽
朝代：明
体裁：曲

生上：芳华开圃。锦茵铺径。常伴游人孤闷。空斋长卧对瑶琴。看春光乡愁堪尽。
鹊踏枝
作者：杨珽
朝代：明
体裁：曲

你驰骋处有趑趄。快活处带忧虞。端的是恩反成雠。节外生枝。生：这却是甚缘故来。老旦：参不透玄机哑谜。着紧里惹了些閒是閒非。
鹧鸪天
作者：杨珽
朝代：明
体裁：曲

窃弄威权意气豪。谁知一旦似冰消。老旦小旦：华堂目断情难断。绣阁香销恨不销。小生押净老旦先下外：还有元载之女湘英在那里。小旦背介：呀。小姐也不免了。幸喜不在此间。妾身就认了。倘有患难。我自承当。转介：妾身就是湘英。外：奉圣旨发给汾阳王府中为奴。下丑押小旦介小旦：凝望处。白云高。侯门一入粉容憔。沈沈幽恨何时了。渺渺游魂甚处飘共下。
麻郎儿
作者：杨珽
朝代：明
体裁：曲

他是栋梁材暂时禁架。须教发达。把你恶肚肠好生按纳。造横业有神明鉴察。
黄莺儿
作者：杨珽
朝代：明
体裁：曲

你罗绮艳仙桃。他痛芳容暗里消相公。我小姐呵。。为郎竟日萦怀抱。柔脂不调。修蛾不描。空教静女随春老。可相抛。空房寂寞。忍见锁妖娆。
黄莺儿
作者：杨珽
朝代：明
体裁：曲

镇日系心苗。忆飞琼下碧霄。怕愁多瘦损如花貌。旦：你既念我。怎么不通一个信儿。小旦：侯门路遥。青闺信遥冰夷自幼随侍小姐。。江梅肯占春光早。莫悲号。阳台咫尺。会合在今朝。
齐天乐
作者：杨珽
朝代：明
体裁：曲

净冠带扮元载末杂从上：巍巍位列三台上。尊贵当今谁让。八柱承天。四时成岁。共道功垂霄壤。威权无两。看馈献填门。宝玩盈筐。初度欣逢。瑶池遥引佐霞觞。
九月十一日北野携酌徐元大池亭宴集
作者：杨理
朝代：明

西岭登高余兴在，南园此会亦清嘉。行厨送馔来筠径，醉笔题诗渍墨花。秋水鱼跳声泼剌，夕阳人散影欹斜。一时文采风流目，不数王家与谢家。
挽溪南公暨蒋孺人
作者：杨理
朝代：明

流云藏夜月，寒雾薄朝暾。琴瑟馀音断，杯棬旧泽存。义声留里闬，懿德著闺门。空读巫阳些，难招地下魂。
正月十一日次修敬载酒邀十老集吟社韵
作者：杨理
朝代：明

盘堆山果杂溪蘩，雅集衣冠又此番。涧底泉从龙吻出，松梢雪压鹤巢翻。金声掷地词章重，玉雪霏春笑语繁。觞咏不知盘礡久，一轮明月照归轓。
寄老僧筇杖
作者：杨琏
朝代：明
体裁：五言绝句

坚轻筇竹杖，一杖有九节。寄语朔州僧，閒步秋山月。
杨子山
作者：杨琚
朝代：明
体裁：古风

暮雨正濛濛，山深绝人迹。薄言促奔走，度岭日西夕。巍巍何其高，去天不盈尺。峰峻地位寒，冻凌满山白。狂飙吹树林，乱落打头额。役夫欲避逃，行程日促迫。项马下层巅，石多溪径窄。雨暗天转黑，路迷不可索。众嘈惊虎鸣，团栾聚跛躄。旋击古火镰，槁竹斯然炙。纡回出荆榛，投宿居民宅。坐定闲追思，兹行亦艰阨。非不爱晏安，君子事行役。天岂负勤劳，要当尽忠赤。
襄阳歌
作者：杨琚
朝代：明
体裁：古风

襄阳古雍州，遥在西北陬。城枕汉江水，门临岘山头。汉江一道自萦绕，万古岘山青未了。小儿谩唱白铜鞮，隆中人有出师表。元凯勒碑沈深潭，江神可解能穷探。世传解佩有龙女，怪诞不经何足谈。习池寂寞风流客，鹿门隐者无陈迹。惟有羊公一片石，峨峨岘首踰今昔。
和吴鹏举寻石门
作者：杨琛
朝代：明

昔者让王代，何不开此门。人疑天地秘，别有至妙存。山灵蕴真积，人世无由扪。翳此或外道，不复烦司阍。疑义竟谁晰，万世天无言。顽石忽欲语，青青出云根。夕阳亦西下，明月生黄昏。下山一回顾，突兀双峰尊。
题画鼠
作者：杨琛
朝代：明

满腹费几何，无功胡弗耻。昨日值嘉平，迎猫复尔尔。
八月十三夜胡太守汝顺山人董述夫汪和叔魏成之蔡世卿贞卿李永升永庇永承集署中得人字
作者：杨瑞云
朝代：明

四野俱生色，高堂不染尘。转疑鸥狎客，更好月窥人。满座阳春曲，当筵漉酒巾。关门无醉尉，良夜得相亲。
十四夜蔡世卿吴曰南枉集得梅字
作者：杨瑞云
朝代：明

湖色宵从别署开，翩翩公子为春来。冰花溪上流寒月，风笛城头散落梅。万里烟云怜主客，中天灯火出楼台。关门总为游人待，行乐何妨五夜杯。
夜发八宝城
作者：杨瑞云
朝代：明

解缆溪云暮，舟人几度惊。一灯宵不寐，孤棹夜趋程。雨入重湖白，村因野烧明。那堪江畔草，处处傍愁生。
宿恒山下二首
作者：杨瑞云
朝代：明
体裁：五言律诗

莫说前朝事，当尊思怆然。山河看直北，星斗正中天。飞石神曾驻，移宫宋尚县。乾坤凭一扫，禋祀与云连。
寄送李仰隅兵宪之江南
作者：杨瑞云
朝代：明

剑舄遥闻谒九重，还劳使节秣陵东。长江旌旆风云杪，一代纲常奏草中。雪挂九峰天共白，日生三泖海俱红。沧洲不久纾筹策，早晚天书自汉宫。
小金山
作者：杨瑞云
朝代：明

落落东南旅思曛，淡烟古刹喜同君。潮吞江汉帆樯乱，山瞰鼋鼍日夜闻。谈笑天中惊过鸟，阴晴杯里转行云。最愁两岸青青柳，醉倚春风傍席分。
怀南园五先生
作者：杨瑞云
朝代：明

迢迢南国有诸君，白社当年结白云。笑向乾坤开混沌，漫从岭海见人文。花明百越千村晓，水到三山万派分。烟月浮邱秋自在，几人把酒挹清芬。
浮邱八景 其一 紫烟楼
作者：杨瑞云
朝代：明

白云西下敞层楼，楼上仙人丹井留。千载九还传火候，轻烟长傍紫霞流。
浮邱八景 其七 挹袖轩
作者：杨瑞云
朝代：明

仙客翩翩不可期，几回御鹤住芳陂。云边笑挹浮邱伯，更与洪厓共举卮。
浮邱八景 其三 珊瑚井
作者：杨瑞云
朝代：明

泠泠玉乳镜中浮，长带江潮日夜流。分到三门成大海，珊瑚能得几人收。
浮邱八景 其二 晚沐堂
作者：杨瑞云
朝代：明

罗浮东望郁苍苍，西带湘漓天共长。石似琼瑶水似玉，几回休沐到斯堂。
浮邱八景 其五 留舄亭
作者：杨瑞云
朝代：明

何年跨鹤下浮邱，满地清风水石秋。遗下仙人双舄在，孤亭长共白云流。
浮邱八景 其八 听笙亭
作者：杨瑞云
朝代：明

翩翩羽客下蓬瀛，吹动仙簧夜二更。亭畔珊瑚桥畔月，得逢学士此听笙。
浮邱八景 其六 朱明馆
作者：杨瑞云
朝代：明

神仙本往朱明洞，来往三城跨五羊。千载浮邱池馆在，依依云树湛沧浪。
浮邱八景 其四 大雅堂
作者：杨瑞云
朝代：明

当年客振银鱼入，彩笑东南五色开。沚水泠泠棠树下，细听风雅起高台。
浮邱八景·紫烟楼
作者：杨瑞云
朝代：明

白云西下敞层楼，楼上仙人丹井留。千载九还传火候，轻烟长傍紫霞流。罗浮东望郁苍苍，西带湘漓天共长。石似琼瑶水似玉，几回休沐到斯堂。泠泠玉乳镜中浮，长带江潮日夜流。分到三门成大海，珊瑚能得几人收。当年客振银鱼入，彩笑东南五色开。沚水泠泠棠树下，细听风雅起高台。何年跨鹤下浮邱，满地清风水石秋。遗下仙人双舄在，孤亭长共白云流。神仙本往朱明洞，来往三城跨五羊。千载浮邱池馆在，依依云树湛沧浪。仙客翩翩不可期，几回御鹤住芳陂。云边笑挹浮邱伯，更与洪厓共举卮。翩翩羽客下蓬瀛，吹动仙簧夜二更。亭畔珊瑚桥畔月，得逢学士此听笙。
海珠寺谒李忠简公祠
作者：杨瑞云
朝代：明

沧江万顷一珠浮，灯火长缘学士留。绝代文章推大雅，千年砥柱在中流。风清瑶岛僧钟出，岸夹桃花水榭幽。潮去潮来人事改，还同清献表南洲。
游南华寺值雨
作者：杨瑞云
朝代：明

马首荒凉村复村，曹溪坛树雨中昏。菩提不改南华偈，明镜长从下界尊。寺里烟岚千障合，岩前钟鼓几僧存。千年我到谈真偈，犹有天香落酒尊。
盐渎行
作者：杨瑞云
朝代：明

大风卷地海云黄，四野昏黑日无光。狐狸白昼置人旁，千家万家尽傍徨。壮夫大叫气如狂，蛾眉红粉泪千行。盐渎主人把剑问上苍，胡为乎陵谷倒置变态也非常。千竿绿竹覆壶觞，有酒难消郁结肠。可道颜色百花王，一朝零落蔓草旁。轰雷掣电天中央，此时势焰何可当。吁嗟晦明事难量，吁嗟晦明事难量。霎时间云师风伯避太阳，魑魅恐尔无处藏。
祖席
作者：杨瑞云
朝代：明

两岸风花赴彩筵，共凭水寺一流连。大江波漾骊珠色，沧海僧留梵宇烟。冠盖并酣琼岛宴，鱼龙亦识使君船。野人醉倒歌钟夜，漫借双林半榻眠。珠寺依依蜃气蒸，相逢海上几宾朋。中流亭榭云随动，四顾苍茫槛可凭。石壁千年留赋笔，松花尽日伴闲僧。酒阑烟暝天风起，万里离愁为汝僧。谁堪行客日匆匆，话别天涯酒正浓。万顷波涛浮古寺，两崖云树度疏钟。潮生沧海催飞鹢，天转延津看跃龙。南北地悬瞻望切，好凭振雁寄行踪。
祖席·其一
作者：杨瑞云
朝代：明

两岸风花赴彩筵，共凭水寺一流连。大江波漾骊珠色，沧海僧留梵宇烟。冠盖并酣琼岛宴，鱼龙亦识使君船。野人醉倒歌钟夜，漫借双林半榻眠。
祖席·其三
作者：杨瑞云
朝代：明

谁堪行客日匆匆，话别天涯酒正浓。万顷波涛浮古寺，两崖云树度疏钟。潮生沧海催飞鹢，天转延津看跃龙。南北地悬瞻望切，好凭振雁寄行踪。
祖席·其二
作者：杨瑞云
朝代：明

珠寺依依蜃气蒸，相逢海上几宾朋。中流亭榭云随动，四顾苍茫槛可凭。石壁千年留赋笔，松花尽日伴闲僧。酒阑烟暝天风起，万里离愁为汝僧。
菁湖偕吴曰南泛月得帆字
作者：杨瑞云
朝代：明

四顾湖光白，相携上小艬。杯中浮片月，天外落孤帆。楚客惊秋早，吴钩傍斗衔。当尊那厌数，明发戒征帆。
行役丁溪逢同年王效勤
作者：杨瑞云
朝代：明

五年难见面，昨夜始逢君。画馆低炎日，青尊入海云。身危能久借，吏隐任予醺。酒后风帆急，骊驹不忍闻。
观兵东台署中兼寄鲁文叔
作者：杨瑞云
朝代：明

天涯春尽夏来时，有客遗书道数奇。六载沧溟凭女在，半生心事有天知。迎风老鹳将双子，唤雨雏鸠过别枝。到处乾坤堪托迹，只愁无酒负花期。
谒谢南海神登浴日亭
作者：杨瑞云
朝代：明

入望寒光万里馀，钓舟隐隐浪灯疏。山河亦有阳回处，天地何当日浴初。千丈长鲸翻浪紫，三更高阁听鸡舒。野人乍识扶桑胜，愿作沧江一老渔。
陆丞相祠
作者：杨瑞云
朝代：明

君自前身楚大夫，间关闽广奉遗孤。泪边华夏凭谁主，海上鱼龙助剑呼。星落沧溟寒战士，樯翻白浪尽雄图。我家正在厓山下，惯听凄凉故殿乌。
雨宿草堰场怀乡中兄弟
作者：杨瑞云
朝代：明

露宿还堪大海东，天涯久客感途穷。当窗遍地吹花雨，破屋中宵受柳风。万里孤臣愁欲老，九夷杂语半能通。吾家兄弟罗浮下，对酒宁无念转蓬。
飞来寺
作者：杨瑞云
朝代：明

一僧岩畔启诸扉，长日便予住翠微。路转青冥谁得到，寺经梁晋尚能飞。野猿归去烟迷洞，驯鹿衔来花满衣。倦枕半云松壑寂，不知身世是兮非。扁舟何处访禅关，袅袅钟声碧落间。一水乍寒金锁色，千峰不老白云颜。日高众壑僧初起，树挂飞湍客许攀。堪笑风尘行役者，几时归计得青山。
飞来寺·其一
作者：杨瑞云
朝代：明

一僧岩畔启诸扉，长日便予住翠微。路转青冥谁得到，寺经梁晋尚能飞。野猿归去烟迷洞，驯鹿衔来花满衣。倦枕半云松壑寂，不知身世是兮非。
飞来寺·其二
作者：杨瑞云
朝代：明

扁舟何处访禅关，袅袅钟声碧落间。一水乍寒金锁色，千峰不老白云颜。日高众壑僧初起，树挂飞湍客许攀。堪笑风尘行役者，几时归计得青山。
南湖春词
作者：杨瑞枝
朝代：明
体裁：七言绝句

桃花落尽杏花天，啼落杏花莺可怜。近水柳丝长拂地，过墙桑叶大于钱。
山行
作者：杨瑞枝
朝代：明
体裁：五言律诗

一夜空山雨，凄然江上春。岩花垂露重，石壁挂泉新。径曲烟藏鸟，溪清水照人。家家茅作屋，猿鹤自为邻。
溪上
作者：杨瑞枝
朝代：明
体裁：五言律诗

窥园何不可，随意水之滨。落日短于杖，片云孤似人。嵚崎应自笑，寂历也宜春。恐作临流羡，渔矶未敢亲。
与余民用、潘时觐同游惠山
作者：杨璿
朝代：明

前朝湛氏宅，十载一经行。境胜多题咏，僧闲少送迎。松风禅榻静，花雨石床平。共饮山中水，萧然脱世情。
安阳山
作者：杨璿
朝代：明

宦辙东西未得还，十年飞梦绕家山。一时胜会非良偶，半世浮名总是闲。幽境会心诗里写，野花随意醉中攀。君恩早晚容归老，准拟常依水竹间。
挽李桓仲
作者：杨璿
朝代：明
体裁：七言律诗

不见丘园起孝廉，白头踪迹竟长淹。竹香醉裹秋三径，草色吟边雨一帘。落日山阳闻弄笛，春风座上想掀髯。伤心多少门人泪，洒向梁溪水欲添。
次韵天全公东济川上人二首
作者：杨璿
朝代：明

兰若迢遥信马行，浓花随处笑风情。英台仙去名犹在，清磬僧闲手自鸣。晓认千峰春有迹，月明万簌夜无声。石床细扣愣伽旨，怪底东方白易生。香断炉烟冷博山，蒲团坐老不知还。万松遮寺青围屋，一水通桥绿转湾。喜雨亭高云作阵，读书庵古藓生斑。诗成欲倩题崖石，笔意谁探柳与颜。
次韵天全公东济川上人二首·其一
作者：杨璿
朝代：明

兰若迢遥信马行，浓花随处笑风情。英台仙去名犹在，清磬僧闲手自鸣。晓认千峰春有迹，月明万簌夜无声。石床细扣愣伽旨，怪底东方白易生。
次韵天全公东济川上人二首·其二
作者：杨璿
朝代：明

香断炉烟冷博山，蒲团坐老不知还。万松遮寺青围屋，一水通桥绿转湾。喜雨亭高云作阵，读书庵古藓生斑。诗成欲倩题崖石，笔意谁探柳与颜。
陆墟别业
作者：杨璿
朝代：明

文笔峰前湖水西，幽栖地僻少轮蹄。花间稚子坐垂钓，竹下老翁行灌溪。酒熟漫判金谷饮，诗成先许锦笺题。已闻孙笋如蓬贱，更说雕胡似掌齐。
雨憩听松阁
作者：杨璿
朝代：明

山雨正冥冥，山僧开翠屏。水拖千涧白，云约半峰青。石髓分茶鼎，尘心静佛经。松风坐来定，余韵绕檐楹。
与客游沧浪亭得一字
作者：杨甲
朝代：明
体裁：古风

雾回林苍黄，涨落水寒碧。西郊好风景，晓霁千里色。相从二三子，扫洒溪上石。主人信爱客，沽酒炊玉粒。挥觞一再行，弄此竹间日。跳波醉中舞，野唱寒外急。牛羊归匆匆，凫雁来一一。颓然寄天放，不受世褊迫。永怀堂中翁，回首千岁迹。岂无独往愿，乃为饥冻逼。霜空洞庭野，天阔云梦泽。欲穷扶桑枝，尚挂沧海席。何当从兹去，旦暮生羽翼。
出东郭见山
作者：杨甲
朝代：明
体裁：古风

二年不见山，见之喜不休。举手三揖之，山远不颔头。疑我坠尘土，已与俗同俦。稍稍望云脚，下见八九丘。近前与之笑，颜色渐和柔。迎我以松风，与我相献酬。怜我不识路，导以溪水流。岂其终爱予，为此世所仇。一官最下策，包裹辱与羞。百年在平地，亦有一日忧。谁能无饥渴，往与青山谋。
合江泛舟
作者：杨甲
朝代：明
体裁：古风

莫踏街头尘，宁饮城东水。江头放船去，苇间问渔子。岸深鱼有家，凫雁在中沚。得酒可以歌，得树可以舣。年年舟中客，颜色不相似。风波无前期，游者亦如此。短篙醉时策，远出卧后几。老我不奈醒，日落西风起。
宿安静观
作者：杨甲
朝代：明
体裁：古风

青山转龙脊，矫首西南天。上有仙人祠，台殿飞后前。下见云雨兴，树色暗平川。仙人两黄鹄，乍去无归年。向来道上履，人著几何钱。一朝闻羽化，怅望空流涎。却挥囊中金，瓦砾来投捐。岩岩化金碧，香火通云烟。人间万事尔，旦暮有愚贤。而况争夺场，转手分媸妍。仙人一回首，破陇与荒阡。纷纷不足道，哀此区中缘。石泉泻幽洁，意寂不肯喧。夜闻松风露，起坐心寥然。
寒食游学射山
作者：杨甲
朝代：明
体裁：古风

疾风吹沙天茫茫，日落未落原野黄。山空无人不碌碌，路长马饥石齧足。荒台古林翳云族，何人刳嵓缚层屋。当时万骑填山谷，至今拾宝多遗镞。故国山川愁远目，人世悲欢风雨速。凌高举酒天为蹙，手攀嵓树叩云木。何人唱我凄凉曲，兴亡一眼冥冥绿，野水平芜飞雁鹜。
庚寅再游
作者：杨甲
朝代：明
体裁：古风

霜头马郊鞭影西，欲寻远梅无旧蹊。但闻草木皆有香，未到已识花前溪。舣舟登岸入梅处，竹树烟火茅茨低。百年死树虫藓暗，鳞甲漠漠僵横霓。老翁鼻祖头雪白，下见儿女方胜笄。数株无力已仆地，强起放春花满畦。瘦龙夭矫欲仙去，脊尾一半埋沙泥。雷公几时猎幽蛰，夜半刀斧来刳刲。野人往往多再拜，疑有鬼物凭其栖。问樵访牧不知岁，龆龀已见今耄倪。故人同游六七辈，或似醉阮林中嵇。绕树觅花不识路，东边犬吠西号鸡。榼中但有酒清浊，寒具野担勤提携。谁言犹是蜀梅菀，破丘断陇山蒿藜。种花满地作痴计，随手变化空尘㙠。只馀老树香不灭，力战风雨犹坚犀。何时江村一曲路，与子共赋归来兮。
游长松寺宿石门僧舍得露字
作者：杨甲
朝代：明
体裁：古风

疾风吹轻衣，驾我云脊路。人间一回首，惊绝不敢顾。鸟投虚无底，渺渺不知处。蜂窠蚁丘垤，与世同所骛。试看一苍莽，谁有不平虑。尚怜野僧屋，佛面荒苔蠹。断崖划呀吻，汹汹崩石怒。我来得奇观，拄杖叩岩树。青山有骄色，斯客不能句。平生二三子，慰我一相遇。娟娟松间月，幽夕亦可度。夜阑更小语，风逼遗响去。酌君无多酒，继以木兰露。
灵泉山上晚望·其二
作者：杨甲
朝代：明
体裁：五言律诗

远目昏难尽，青山阔展围。眼花随处乱，云树一时飞。秋至客愁远，路难心事违。更怜人北望，不见雁南飞。
灵泉山中五首·其一
作者：杨甲
朝代：明
体裁：五言律诗

小县相笼合，濛濛数百家。果蔬争晚市，樵牧乱晴沙。落日平江迥，青山细路赊。偶居无事在，随意问桑麻。
灵泉山中五首·其三
作者：杨甲
朝代：明
体裁：五言律诗

胜地仙灵宅，微官也谪居。焚香他日梦，隐几向来书。小睡便山雨，长斋称野蔬。逢人问无恙，满意说樵渔。
灵泉山中五首·其二
作者：杨甲
朝代：明
体裁：五言律诗

野邑山围尽，风烟更可怜。客情牛铎外，农事藕花前。聚汲松根井，宽愁石底泉。宁须计升斗，诗兴亦超然。
灵泉山中五首·其五
作者：杨甲
朝代：明
体裁：五言律诗

何处长松寺，雨花云外台。山从百曲转，路入九关回。老桧成龙尽，残柯借鹤来。人间斤斧乱，风壑夜声哀。
灵泉山中五首·其四
作者：杨甲
朝代：明
体裁：五言律诗

日下溪林薄，芉芉肃晚晖。闭门成石隐，小水亦生肥。醉著溪藤杖，归来木叶衣。狂歌有虎兕，吾道只应非。
灵泉道中
作者：杨甲
朝代：明
体裁：古风

荒鸡不知林，落日鸣鸦背。山行曲折尽，稍出乔木外。前峰近相向，秃缺不可盖。石泉微断续，渚泽亦多派。牛羊深墟落，稚子翳蓬艾。稻秧碧��，遮陇无疆界。今年田大喜，饱饭我亦快。犹惭食无功，举箸再三餲。何当磨腰镰，助尔芟䄺稗。
登待鹤亭
作者：杨甲
朝代：明
体裁：古风

横峰乱岭如奔蛇，前者欲起后驱呵。危亭独立一回首，天罅云隙皆收罗。手攀落日意不尽，目送孤鸿愁更多。愁风衣裳客未冷，我欲饮酒君当何。
腊日游梅龙得树字
作者：杨甲
朝代：明
体裁：古风

年年看梅水西路，白头溪翁眼如故。重来攀髯老不死，我亦风埃忆归去。酒酣百怪入我肠，夜半恍惚与龙遇。醉骑一尾天上归，陈迹江头不知处。梅花劝汝一杯酒，千岁寒凝真旦暮。欲将老大傲风雪，穴蚁窠虫已无数。成都万事更奇古，石笋犹疑卿相墓。孔明庙前柏千尺，神物翛翛泣幽树。它时灭坏亦同归，人生谁能一长顾。
登涂山
作者：杨瞻
朝代：明
体裁：七言律诗

云绕涂山晓色浓，千年老树肖盘龙。涧流石母生苔绿，玉产仙丛映日红。岩畔寒鸦巢古木，山间落叶舞回风。万方洪水归沧海，永赖当年疏凿功。
晒蚬
作者：杨碧
朝代：明

长江俯清溪，粤乡多介族。车螯与蛤蜊，引类为尔属。负甲小逾钱，沙泥聊自足。南熏舞老稚，携罨日相逐。野情超鲜腥，荡析适盈掬。芼以苏蒜盐，吻合香贮腹。不樵堕涧松，登瓦事庭曝。未辄一饷间，破齿风味独。披襟坐茅茨，拉侪注醽醁。昔卷龟壳如，何须举山肉。倾海仍独醒，恨靡荐金屋。渴来烧月铛，馀馨漱寒玉。
椰子
作者：杨碧
朝代：明

仙家海树酿来成，风味休誇有曲生。玉盏天浆真自妙，金茎秋露谩空清。一中敢复称为圣，五斗何劳说解酲。触我悠思茂陵渴，竹根软饱对山倾。
玉簪
作者：杨碧
朝代：明

瑶池触罢酒倾银，醉跨青鸾舞袖频。失却玉簪云髻亸，东风吹把上花神。
蛱蝶
作者：杨碧
朝代：明

狂杀春光恋物华，园林红紫尽为家。可堪不醒酣香梦，也自东风化作花。
重阳登高
作者：杨碧
朝代：明

今古闲情貉一丘，节经登眺仰吟头。诗豪得酒成敲钵，令肃无花把当筹。短发潇疏侵老景，乱山寒瘦动悲秋。风流此日西洲句，留取乾坤纪胜游。
重阳蹑小三山啸咏
作者：杨碧
朝代：明

携壶笑上小三山，九日风光眼界间。宰相声名天地老，野儒襟韵水云闲。翠铺曲径苔封绿，锦缀重岩菊点班。落日树头飞鸟尽，两肩担月醉吟还。
阙题
作者：杨碧
朝代：明

地炉煨柏细生香，自把诗陈奠一觞。过隙光阴蛇赴壑，浮云世事燕翻梁。儿嬉爆竹连声响，人对灯花共话长。拍拍好怀明日是，江山点景信谁忙。
阙题
作者：杨碧
朝代：明

满城罗绮飏香风，闹看星毬火树红。为爱村庄拙儿女，只知纺绩月明中。
九日登泰山
作者：杨祜
朝代：明
体裁：七言律诗

殊方此日逢重九，绝岳高吟散远愁。汉畤秦封空往事，紫萸黄菊自深秋。天清楼阁明三观，野旷山河辨九州。独自怀亲忧国意，白云沧海共悠悠。
湖夜
作者：杨祜
朝代：明
体裁：五言律诗

湖夜荧荧白，蘋风袅袅秋。断霞斜照雨，冥雾湿依楼。万国仍多难，浮生祗百忧。沧江有渔笛，何事独悠悠。
登岳·其一
作者：杨祜
朝代：明
体裁：古风

兹山何峻极，盘礡亘百里。鸟道五丁开，云标三观起。雪涧无冬春，烟岚互苍紫。星垂崖户外，人度青天里。阳枝晞日华，阴谷飞霞绮。仙灵此窟宅，幽异讵能纪。
登岳·其三
作者：杨祜
朝代：明
体裁：七言绝句

日观秦峰霞作标，扶桑夜见海门潮。楼船方士何年到，玉简金书久寂寥。
登岳·其二
作者：杨祜
朝代：明
体裁：七言绝句

岱宗秋卧夜床清，万籁无声片月明。何事仙人骑白鹿，碧霞洞口漫吹笙。
答陈李二侍御
作者：杨祜
朝代：明
体裁：五言律诗

吏隐沧洲远，江枫伴索居。秋风一雁过，忽枉友朋书。献纳看君辈，声名动直庐。东南民力竭，奏记意何如。
简田长官
作者：杨祜
朝代：明
体裁：七言绝句

矫矫田郎三辅贤，省曹播越五经年。河洲水竹新开郡，暇日閒看沙鹭眠。
雁门述怀
作者：杨綵
朝代：明
体裁：古风

昔称雁门郡，嵯峨抱万山。楼烦隐天际，滹沱水潺湲。寒沙惨白日，北风摧朱颜。封侯讵非愿，王事顾多艰。丈夫志四方，兹游何时还。
登恒山
作者：杨纶
朝代：明
体裁：七言律诗

崒嵂奇观与汉齐，登临顿觉众山低。平田突起冲霄石，大麓空悬向上梯。云锁两仪分复合，风飘仙籁听还迷。归来记得经游处，苔藓如茵不踏泥。
临刑诗
作者：杨继盛
朝代：明

浩气还太虚，丹心照万古。生前未了事，留与后人补。天王自圣明，制度高千古。平生未报恩，留作忠魂补。
临刑诗·其一
作者：杨继盛
朝代：明

浩气还太虚，丹心照万古。生前未了事，留与后人补。
临刑诗·其二
作者：杨继盛
朝代：明

天王自圣明，制度高千古。平生未报恩，留作忠魂补。
九日昆峰赐饮拟和刘静修先生九日九饮歌韵体
作者：杨继盛
朝代：明

一饮初歌第一歌，乾坤万物属中和。醉乡能发天然乐，况复幽人情兴多。二饮停杯歌二歌，西风短发任婆娑。四时佳兴俱堪赏，谁道当秋百感多。三饮幽人发浩歌，百年风月属予多。此身不是乾坤蒂，留我苍天欲若何。四饮须听第四歌，傍人休笑醉颜酡。曾经雪浪翻天涌，风落杯中漫起波。五饮起来鼓缶歌，万年宇宙一红螺。闲中看破盈虚壳，聚散浮沈总太和。六饮将酣豪兴多，仰天长啸奈吾何。片云忽暗楼头月，只欲凌虚一拂摩。七饮相关乐趣多，风吹万籁尽笙歌。区区怀抱俱春意，笑尔高秋奈我何。八饮还惊饮量过，疏狂成癖竟如何。纵然痛饮珍珠酒，为却愁怀愁转多。九饮浑忘披翠蓑，圣明恩厚复如何。酿成四海合欢酒，欲共苍生同醉歌。
九日昆峰赐饮拟和刘静修先生九日九饮歌韵体·其一
作者：杨继盛
朝代：明

一饮初歌第一歌，乾坤万物属中和。醉乡能发天然乐，况复幽人情兴多。
九日昆峰赐饮拟和刘静修先生九日九饮歌韵体·其七
作者：杨继盛
朝代：明

七饮相关乐趣多，风吹万籁尽笙歌。区区怀抱俱春意，笑尔高秋奈我何。
九日昆峰赐饮拟和刘静修先生九日九饮歌韵体·其三
作者：杨继盛
朝代：明

三饮幽人发浩歌，百年风月属予多。此身不是乾坤蒂，留我苍天欲若何。
九日昆峰赐饮拟和刘静修先生九日九饮歌韵体·其九
作者：杨继盛
朝代：明

九饮浑忘披翠蓑，圣明恩厚复如何。酿成四海合欢酒，欲共苍生同醉歌。
九日昆峰赐饮拟和刘静修先生九日九饮歌韵体·其二
作者：杨继盛
朝代：明

二饮停杯歌二歌，西风短发任婆娑。四时佳兴俱堪赏，谁道当秋百感多。
九日昆峰赐饮拟和刘静修先生九日九饮歌韵体·其五
作者：杨继盛
朝代：明

五饮起来鼓缶歌，万年宇宙一红螺。闲中看破盈虚壳，聚散浮沈总太和。
九日昆峰赐饮拟和刘静修先生九日九饮歌韵体·其八
作者：杨继盛
朝代：明

八饮还惊饮量过，疏狂成癖竟如何。纵然痛饮珍珠酒，为却愁怀愁转多。
九日昆峰赐饮拟和刘静修先生九日九饮歌韵体·其六
作者：杨继盛
朝代：明

六饮将酣豪兴多，仰天长啸奈吾何。片云忽暗楼头月，只欲凌虚一拂摩。
九日昆峰赐饮拟和刘静修先生九日九饮歌韵体·其四
作者：杨继盛
朝代：明

四饮须听第四歌，傍人休笑醉颜酡。曾经雪浪翻天涌，风落杯中漫起波。
五岁儿入视遣归不去同宿数夜有感
作者：杨继盛
朝代：明

良知好向孩提看，天下无如父子亲。我有乾坤大父母，孝情不似尔情真。
仰止轩联
作者：杨继盛
朝代：明
体裁：联

人莫心高，自有生成造化；事由天定，何须苦用机关。
元旦
作者：杨继盛
朝代：明

老天留我报君身，惆怅蹉跎又一春。几度丹心连血呕，数茎白发带愁新。回思往事真堪笑，自幸更生似有神。璞在不妨仍泣献，踟蹰无计达枫宸。
元旦狱中自制弃纸灯笼狱卒以无文彩索诗赋此
作者：杨继盛
朝代：明

风蹴水晶碎，彩联珠翠浮。何如皎皎月，是我大灯球。有月何须烛，无云不怕风。借谁竿百尺，光照九天中。
元旦狱中自制弃纸灯笼狱卒以无文彩索诗赋此·其一
作者：杨继盛
朝代：明

风蹴水晶碎，彩联珠翠浮。何如皎皎月，是我大灯球。
元旦狱中自制弃纸灯笼狱卒以无文彩索诗赋此·其二
作者：杨继盛
朝代：明

有月何须烛，无云不怕风。借谁竿百尺，光照九天中。
刘司狱考满索诗口占以赠之
作者：杨继盛
朝代：明

报最归来宠命新，问君何以答枫宸。闲中检点案头簿，三载平反多少人。
同门生五十人游卧龙山寺
作者：杨继盛
朝代：明

出门已觉精神爽，况复阳回宇宙清。野树含烟迷寺迥，晴山披雪倚云明。
和凤洲王年兄诗韵
作者：杨继盛
朝代：明

未酬？死恨，虚负再生身。和泪原非假，谊书太任真。寒收燕谷夕，烟锁汉宫春。扰扰欲投石，君何相问频。
和凤洲王年兄诗韵
作者：杨继盛
朝代：明
体裁：五言律诗

未酬�死恨，虚负再生身。和泪原非假，谊书太任真。寒收燕谷夕，烟锁汉宫春。扰扰欲投石，君何相问频。
和凤洲王年兄诗韵
作者：杨继盛
朝代：明

未酬𢬵死恨，虚负再生身。和泪原非假，谊书太任真。寒收燕谷夕，烟锁汉宫春。扰扰欲投石，君何相问频。
和商中丞朱葵
作者：杨继盛
朝代：明

寂寂朱葵着意栽，相投情景自徘徊。每因擎露含珠泣，恐误倾阳带晓开。疏影风移摇夜月，晴烟云拥覆西台。幽香暗度重华殿，时有游蜂送雨来。得意葵花斩草栽，暂时相对且徘徊。百年殊色因谁瘦，万古丹心向日开。不共群花发上苑，却怜异种出燕台。老天似惜倾诚苦，欲借夭桃雨露来。检点红芳荷雨栽，平分清景共徘徊。醉倾晴日翩翻舞，笑领天风次第开。吟席珠玑超翰苑，德星芒彩动天台。西山不减东山兴，佳事还随花事来。
和商中丞朱葵·其一
作者：杨继盛
朝代：明

寂寂朱葵着意栽，相投情景自徘徊。每因擎露含珠泣，恐误倾阳带晓开。疏影风移摇夜月，晴烟云拥覆西台。幽香暗度重华殿，时有游蜂送雨来。
和商中丞朱葵·其三
作者：杨继盛
朝代：明

检点红芳荷雨栽，平分清景共徘徊。醉倾晴日翩翻舞，笑领天风次第开。吟席珠玑超翰苑，德星芒彩动天台。西山不减东山兴，佳事还随花事来。
和商中丞朱葵·其二
作者：杨继盛
朝代：明

得意葵花斩草栽，暂时相对且徘徊。百年殊色因谁瘦，万古丹心向日开。不共群花发上苑，却怜异种出燕台。老天似惜倾诚苦，欲借夭桃雨露来。
和商中丞狱中生瓜二首
作者：杨继盛
朝代：明

天意昭殊节，犴庭产异瓜。可怜成落寞，徒自吐英华。疏蔓牵瑶草，幽香杂瑞花。苍生悬望切，何事思烟霞。久狱半为家，真同故里瓜。行藏俱梦幻，阒寂亦繁华。天遗东陵种，云封西域花。机心久已息，即此是烟霞。
和商中丞狱中生瓜二首·其一
作者：杨继盛
朝代：明

天意昭殊节，犴庭产异瓜。可怜成落寞，徒自吐英华。疏蔓牵瑶草，幽香杂瑞花。苍生悬望切，何事思烟霞。
和商中丞狱中生瓜二首·其二
作者：杨继盛
朝代：明

久狱半为家，真同故里瓜。行藏俱梦幻，阒寂亦繁华。天遗东陵种，云封西域花。机心久已息，即此是烟霞。
和赵兵马海壑韵
作者：杨继盛
朝代：明

残魂零落又经年，尽日凄然掩泪眠。啼鸟似怜人寂寂，空楼独对月娟娟。死生浪寄乾坤外，勋业虚思泰岳巅。还草万言书欲上，踟蹰何处是尧天。
哀商中丞少峰和徐龙湾韵
作者：杨继盛
朝代：明

忧时分外阃，何事囚西台。君为河山死，谁悲梁木摧。法星仍近月，此日独怜才。魂魄心犹壮，奸谀骨已灰。中外欲交驩，书生虚将坛。可怜当日狱，乃尔借星冠。白昼燕山暮，红云渭水寒。他年麟阁上，遗像许谁看。燕囚羞对泣，梁狱共萧骚。功业半尘土，秋风一羽毛。云连寇老竹，星暗吕虔刀。遥忆潇湘水，悠悠咽楚濠。吁嗟成永隔，生死事相关。气节云霄上，勋名宇宙间。孤魂忧国泪，万古锁愁颜。寇运将衰绝，燕然未许攀。
哀商中丞少峰和徐龙湾韵·其一
作者：杨继盛
朝代：明

忧时分外阃，何事囚西台。君为河山死，谁悲梁木摧。法星仍近月，此日独怜才。魂魄心犹壮，奸谀骨已灰。
哀商中丞少峰和徐龙湾韵·其三
作者：杨继盛
朝代：明

燕囚羞对泣，梁狱共萧骚。功业半尘土，秋风一羽毛。云连寇老竹，星暗吕虔刀。遥忆潇湘水，悠悠咽楚濠。
哀商中丞少峰和徐龙湾韵·其二
作者：杨继盛
朝代：明

中外欲交驩，书生虚将坛。可怜当日狱，乃尔借星冠。白昼燕山暮，红云渭水寒。他年麟阁上，遗像许谁看。
哀商中丞少峰和徐龙湾韵·其四
作者：杨继盛
朝代：明

吁嗟成永隔，生死事相关。气节云霄上，勋名宇宙间。孤魂忧国泪，万古锁愁颜。寇运将衰绝，燕然未许攀。
因冷感兴
作者：杨继盛
朝代：明

风满孤城泪满巾，高寒偏傍薄衣人。晴烟亦逐阴云冷，诗思应随白发新。归去此身方属我，愁来何事最伤神。边陲戍马中原盗，惆怅羞称自靖臣。
因前作谕鸦鹊
作者：杨继盛
朝代：明

宇宙到头俱梦幻，生人何必叹云泥。疏狂见惯荣枯事，鸦鹊从今俱慢啼。可厌老鸦常折翅，依人喜鹊亦空啼。长安公子多飞弹，且向云山深树栖。
因前作谕鸦鹊·其一
作者：杨继盛
朝代：明

宇宙到头俱梦幻，生人何必叹云泥。疏狂见惯荣枯事，鸦鹊从今俱慢啼。
因前作谕鸦鹊·其二
作者：杨继盛
朝代：明

可厌老鸦常折翅，依人喜鹊亦空啼。长安公子多飞弹，且向云山深树栖。
夏午睡胡敬所年兄因见教作此和谢
作者：杨继盛
朝代：明

逐日课程惟有睡，百年勋业本无心。圣君赐我安闲地，好做羲皇世上人。一息若存还报主，万年不死是吾心。于今秖合昏昏睡，笑杀当时勋业人。疏懒百年还旧癖，功名此日负初心。本来面目频频照，恐落寰中第二人。
夏午睡胡敬所年兄因见教作此和谢·其一
作者：杨继盛
朝代：明

逐日课程惟有睡，百年勋业本无心。圣君赐我安闲地，好做羲皇世上人。
夏午睡胡敬所年兄因见教作此和谢·其三
作者：杨继盛
朝代：明

疏懒百年还旧癖，功名此日负初心。本来面目频频照，恐落寰中第二人。
夏午睡胡敬所年兄因见教作此和谢·其二
作者：杨继盛
朝代：明

一息若存还报主，万年不死是吾心。于今秖合昏昏睡，笑杀当时勋业人。
夜感月有怀
作者：杨继盛
朝代：明

锁合西台烟雾浮，孤灯相对夜悠悠。寒欺草榻凉如洗，风卷星河动欲流。报主独怜成孟浪，论交谁复忆同游。相知旧月情如许，犹自偷穿入气楼。
大风中凤洲年兄赐顾言及先寄诗扇未到
作者：杨继盛
朝代：明

阴阴朔气满皇州，烈烈悲风暗凤楼。吹合冻云寒欲雪，蹴低霜干鸟应愁。百年执法归廷尉，四海何人怜楚囚。闻说右军曾远寄，蒲葵珠玉莫空投。
寒夜和敬所韵
作者：杨继盛
朝代：明

乾坤一草阁，宇宙半胸襟。宿雨千年泪，明霞万古心。疏灯暗客梦，佳兴带愁吟。肌骨浑如铁，寒威任尔侵。
寿太常汪春谷母七十
作者：杨继盛
朝代：明

南极星临衡岳动，北堂萱映潇湘明。汉宫瑶轴封仙检，涂水梅花照楚城。海日蟠桃开寿域，天风青鸟下蓬瀛。金陵江夏隔千里，西望白云无限情。
小儿索余画骑马官因索诗随吟父子问答口号
作者：杨继盛
朝代：明

我已因官累，尔何又爱官。街前骑马者，轰烈万人看。
小雪
作者：杨继盛
朝代：明

破窗不奈西风冷，况复萧条一敝裘。疏雪飘残忧国泪，寒更敲碎贯城愁。悲歌劳扰惭燕士，坐卧浑忘是楚囚。四海寻家何处是，此身死外更无求。
就义诗
作者：杨继盛
朝代：明

浩气还太虚，丹心照千古。生平未报国，留作忠魂补。
微雪有感
作者：杨继盛
朝代：明

都城夜半初飞雪，台省应多祥瑞诗。眼底饿夫寒欲死，来年总稔济谁饥。
怀鹤峰东城因寄
作者：杨继盛
朝代：明

屋梁落月应怀我，春草池塘更梦谁。记得别时悬泪眼，佯为笑语怕相思。久惜离群恨见迟，谁知相见倍相思。从今忆弟休怜弟，又恐别时胜此时。
怀鹤峰东城因寄·其一
作者：杨继盛
朝代：明

屋梁落月应怀我，春草池塘更梦谁。记得别时悬泪眼，佯为笑语怕相思。
怀鹤峰东城因寄·其二
作者：杨继盛
朝代：明

久惜离群恨见迟，谁知相见倍相思。从今忆弟休怜弟，又恐别时胜此时。
扬子江望焦山
作者：杨继盛
朝代：明

杨子有心涉扬子，椒山无意合焦山。地灵人杰天然巧，彷佛神游太古间。
挽任侍御乃尊二首
作者：杨继盛
朝代：明

巴国指南思定祖，九真遗泽长孙留。琴台藓合乾坤老，篆水烟横天地秋。寂寂寒云覆陇树，凄凄疏雨暗江楼。欲知身后流芳远，今日龙池有豸头。生刍庐外悲风鸣，一曲哀吟万古情。五友亭闲山树暗，三槐堂寂月华明。巴人泪落嘉陵水，澄野歌连上蔡城。海内知公身不死，南台伯雨振家声。
挽任侍御乃尊二首·其一
作者：杨继盛
朝代：明

巴国指南思定祖，九真遗泽长孙留。琴台藓合乾坤老，篆水烟横天地秋。寂寂寒云覆陇树，凄凄疏雨暗江楼。欲知身后流芳远，今日龙池有豸头。
挽任侍御乃尊二首·其二
作者：杨继盛
朝代：明

生刍庐外悲风鸣，一曲哀吟万古情。五友亭闲山树暗，三槐堂寂月华明。巴人泪落嘉陵水，澄野歌连上蔡城。海内知公身不死，南台伯雨振家声。
族兄东城亲家鹤峰狱中赐顾同宿二夜感作
作者：杨继盛
朝代：明

寒灯高照影参差，樽酒长吟慰梦思。十载交游仍倚玉，百年骨肉更相知。追谈云雨如前日，品第亲朋异昔时。明月不嫌草榻冷，徘徊照我去迟迟。
有感
作者：杨继盛
朝代：明

短鬓娑婆乌布巾，分明天地一狂人。忧时泪应笙歌落，报主心希宇宙新。寇贼共传知有我，孤危不死岂无神。寥寥勋业将蓬鬓，虚负当年献纳臣。
朝审途中口吟
作者：杨继盛
朝代：明

风吹枷锁满城香，簇簇争看员外郎。岂愿同声称义士，可怜长板见亲王。圣明厚德如天地，廷尉称平过汉唐。性癖从来归视死，此身原自不随杨。
次梅轩韵
作者：杨继盛
朝代：明

一点丹心一点忠，竹花难入万花丛。年来不见青松友，独喜晴梅相映红。
焦山碍月亭联
作者：杨继盛
朝代：明
体裁：联

杨子怀人渡扬子；椒山命字合焦山。
狱中红苔
作者：杨继盛
朝代：明

寒柝凄凄哀怨绝，阴云黯黯郁愁结。西风满地苔痕红，尽是渭囚冤泪血。
立春和平山韵
作者：杨继盛
朝代：明

残雪禁春亦不迟，晴烟送暖入帘帏。香飞别院梅初发，影过新痕日渐移。风卷寒云山曝画，晴归庭树鸟吟诗。年来疏懒涩佳句，欲报琼瑶愧项斯。
自题书室
作者：杨继盛
朝代：明
体裁：联

是何意态雄且杰；不露文章世已惊。
至日早醒偶成
作者：杨继盛
朝代：明

梦里忽闻长乐钟，自惊误却上新封。觉来月照西窗白，寂寂柝声杂晓舂。
节母贞女诗并序
作者：杨继盛
朝代：明

母为姑存身未死，姑因嫂节老空楼。萱阶花泣百年泪，漆室人含万古愁。寂寂风侵机杼冷，阴阴月暗镜台秋。从来多少冠裳客，曾似沂阳妇女否。
苦冷
作者：杨继盛
朝代：明

冻日摧寒色，狂风送冷尘。慢愁衣服薄，眼底是阳春。彤云迷白昼，凉落暗风尘。宇宙谁知己，圜城别有春。寂寂门常掩，素衣无缁尘。谁吹邹子律，寒谷欲回春。
苦冷·其一
作者：杨继盛
朝代：明

冻日摧寒色，狂风送冷尘。慢愁衣服薄，眼底是阳春。
苦冷·其三
作者：杨继盛
朝代：明

寂寂门常掩，素衣无缁尘。谁吹邹子律，寒谷欲回春。
苦冷·其二
作者：杨继盛
朝代：明

彤云迷白昼，凉落暗风尘。宇宙谁知己，圜城别有春。
苦阴雨
作者：杨继盛
朝代：明

云黯黯兮郁愁结，雷隐隐兮哀怨绝。雨潸潸兮血泪下，水泠泠兮悲声咽。鸟乱啼兮怜人苦，花零落兮谁是主。欲入深兮无永穴，欲高飞兮无翰羽。扪胸问心心转迷，仰面呼天天不语。混宇宙兮不分，蔼烟雾兮氤氲。西风起兮天霁，挂远树兮夕曛。聚还散兮暮云平，晦复明兮日初晴。何时回怒兮天王圣明。
见山
作者：杨继盛
朝代：明

云穿石榻丹书湿，亭枕泉崖白昼闲。樽酒相看浑不厌，知君原是见真山。万里风烟何日尽，百年宇宙几人闲。春来应有桃千树，休认天台作故山。市朝自有武陵趣，一息无心一息闲。得意不须登华岳，樽前卷石亦青山。云烟收尽酒卮间，风静一帘明月闲。不解红尘寻远壑，漫将诗思傍青山。
见山·其一
作者：杨继盛
朝代：明

云穿石榻丹书湿，亭枕泉崖白昼闲。樽酒相看浑不厌，知君原是见真山。
见山·其三
作者：杨继盛
朝代：明

市朝自有武陵趣，一息无心一息闲。得意不须登华岳，樽前卷石亦青山。
见山·其二
作者：杨继盛
朝代：明

万里风烟何日尽，百年宇宙几人闲。春来应有桃千树，休认天台作故山。
见山·其四
作者：杨继盛
朝代：明

云烟收尽酒卮间，风静一帘明月闲。不解红尘寻远壑，漫将诗思傍青山。
观新历
作者：杨继盛
朝代：明

凤历初看小雪时，百年甲子只须臾。回头往事浑如梦，识破尘寰半局棋。
读易有感
作者：杨继盛
朝代：明

眼底浮云片片飞，吉凶消长只几希。自从会得羲皇易，始觉前时大半非。
贺狱吏孙东渠母寿
作者：杨继盛
朝代：明

南极星辉莱屿动，北堂萱映海天明。百年花老秋风冷，千里云孤暮树平。赤圃生烟回紫气，青鸾传诏下黄城。题诗增我斑裳恨，几遍停思无限情。
赏功喜作
作者：杨继盛
朝代：明

踏碎塞城谁问罪，深居台阁亦加封。圣明恩阔同天地，不论无功与有功。
送万枫潭少参山东
作者：杨继盛
朝代：明

二月江南气尚寒，石头城外水漫漫。云连削壁千屏合，日映离觞两鉴看。近渚晴花香细细，傍人风柳絮团团。圣朝此际求贤切，补牍还思旧谏官。
送刘苏涯乡兄考绩北上
作者：杨继盛
朝代：明

春树苍苍春浦晴，红亭黯黯送霓旌。留连鸟语怜人别，荏苒杨花共酒倾。桃坞雨余香气合，锦江潮尽浪痕明。烟浮晓巘巑岏碧，霞逐征帆缥缈轻。牛渚曲通瀛海泽，缑峰迥倚秣陵城。月高鸥在镜中宿，溪涨樯疑天际行。牛野分星惊太史，燕云如幕覆神京。枫宸报政恩波润，椿座称觞彩袖轻。知己渐随流水远，离愁端与削山平。论交每惜松颜落，折柳应悲雁序更。旅病偏因归客剧，梦思秪为故乡生。送君惟有东风泪，点点沾巾无限情。
送史沱村考绩
作者：杨继盛
朝代：明

十月征车辞建业，三山霜叶照离杯。晴烟千里孤城暮，寒雁三声万壑哀。水国暮云连渭树，郎官前宿近中台。阿戎诗礼趋庭后，为道雷门指日开。一上离亭几度愁，十年尘梦叹沈浮。悠悠月笛山城夕，漠漠寒云江树秋。作客南来俱万里，送君北去独孤舟。他乡正有思归兴，况复征旌出石头。官阁不传迁转报，红亭厌咏送君诗。昔乘骢老人犹识，旧泣珠还今始知。征雁迥随云树没，德星暗逐使旌移。彤庭久惜南迁客，共听丝纶出凤池。
送史沱村考绩·其一
作者：杨继盛
朝代：明

十月征车辞建业，三山霜叶照离杯。晴烟千里孤城暮，寒雁三声万壑哀。水国暮云连渭树，郎官前宿近中台。阿戎诗礼趋庭后，为道雷门指日开。
送史沱村考绩·其三
作者：杨继盛
朝代：明

官阁不传迁转报，红亭厌咏送君诗。昔乘骢老人犹识，旧泣珠还今始知。征雁迥随云树没，德星暗逐使旌移。彤庭久惜南迁客，共听丝纶出凤池。
送史沱村考绩·其二
作者：杨继盛
朝代：明

一上离亭几度愁，十年尘梦叹沈浮。悠悠月笛山城夕，漠漠寒云江树秋。作客南来俱万里，送君北去独孤舟。他乡正有思归兴，况复征旌出石头。
送大宗伯两洲王公考绩二首
作者：杨继盛
朝代：明

台斗光芒临紫极，东风行色动江干。春归吴苑晴花合，天入燕云晓旆寒。礼乐百年开万国，星辰入座肃千官。彤庭旧识尚书履，天下苍生属谢安。风送老莺啼禁树，春随红旆过江干。文昌夜度三台近，玉剑晴浮五月寒。一代云龙虚鼎席，百年礼乐属春官。相逢若问留台客，为道归思鬓已残。
送大宗伯两洲王公考绩二首·其一
作者：杨继盛
朝代：明

台斗光芒临紫极，东风行色动江干。春归吴苑晴花合，天入燕云晓旆寒。礼乐百年开万国，星辰入座肃千官。彤庭旧识尚书履，天下苍生属谢安。
送大宗伯两洲王公考绩二首·其二
作者：杨继盛
朝代：明

风送老莺啼禁树，春随红旆过江干。文昌夜度三台近，玉剑晴浮五月寒。一代云龙虚鼎席，百年礼乐属春官。相逢若问留台客，为道归思鬓已残。
送宋司狱致仕
作者：杨继盛
朝代：明

共说山中好甲子，百年林下见高人。醒初幻枕俱为梦，归去此身方属君。昏夜法星辞帝座，秋风行色动乾坤。西台多少含冤者，一听离歌泪满巾。
送张对溪之任庐州
作者：杨继盛
朝代：明

我期玄素回天力，何事赤符此日行。几度为亲焚谏草，百僚忌尔着时名。莺啼晴树秦烟暮，旌拂庐云曙色明。若遇超然同志问，为言终不负平生。
送张观海分教偃城十韵
作者：杨继盛
朝代：明

相知每恨未相识，闻说远游情更亲。晓日初分温室树，文风先度偃城闉。稀微残月明霜剑，密羃孤烟逐晚尘。野鸟迥随征旆没，客袍犹带曙光新。东观海气冲晴汉，南望嵩云接紫宸。避俗秪应求吏隐，此行原不为家贫。河阳桃李蓓蕾合，洛渚鱼龙变化均。毡榻谩劳悲冷局，清朝亦自重儒臣。心旌摇落悬双泪，守拙支离愧一身。君爱寒官侬爱死，古来天地几痴人。
送徐子与谳狱江南
作者：杨继盛
朝代：明
体裁：七言律诗

寥落白云司半虚，看君此去更何如。西曹月满幽人榻，南国星随使者车。塞雁不堪行断夕，秋风况是叶飞初。秣陵故旧如相问，为道疏狂病未除。
送徐龙湾审录江南
作者：杨继盛
朝代：明

寥落云司庭半虚，有功此去更何如。西台月下幽人榻，南国星随使者车。寒雁不堪云暝夕，秋风况是叶飞初。秣陵若遇相知问，为道疏狂病未除。
送李东明审录北直隶
作者：杨继盛
朝代：明

怅望霓旌拂曙晖，嗟君此去故人稀。南山判草更谁易，北极恩光伴尔归。晚树喜承新雨露，春风醉舞旧斑衣。汉廷此日须元礼，早促仙舟赴帝闱。
送狄道训导李南峰掌教清水
作者：杨继盛
朝代：明

七载青毡多士服，九重紫诏五云开。熙城桃李含春雨，渭水鱼龙惊夜雷。怅望德星辞壁野，相思明月照秦台。弦歌漫奏别离调，衰柳西风无限哀。
闻有送赠与中官方士而起用者因遣祈雪秪风不应
作者：杨继盛
朝代：明

再入天台云浦开，金丹一粒脱凡胎。逼人岚气浮眉宇，闻自神仙洞里来。风卷寒云落照斜，郊原无日不飞沙。可怜万里琼瑶雪，化作银杯散宦家。
闻有送赠与中官方士而起用者因遣祈雪秪风不应·其一
作者：杨继盛
朝代：明

再入天台云浦开，金丹一粒脱凡胎。逼人岚气浮眉宇，闻自神仙洞里来。
闻有送赠与中官方士而起用者因遣祈雪秪风不应·其二
作者：杨继盛
朝代：明

风卷寒云落照斜，郊原无日不飞沙。可怜万里琼瑶雪，化作银杯散宦家。
闻筑外城
作者：杨继盛
朝代：明

万里河山俱帝业，如何谋计只神京。备边自是千年计，塞外谁人筑五城。病急须从标上治，如何缓处用工夫。庸医费尽箧中药，待得良医药有无。
闻筑外城·其一
作者：杨继盛
朝代：明

万里河山俱帝业，如何谋计只神京。备边自是千年计，塞外谁人筑五城。
闻筑外城·其二
作者：杨继盛
朝代：明

病急须从标上治，如何缓处用工夫。庸医费尽箧中药，待得良医药有无。
陈平山鹊噪诗以此答之
作者：杨继盛
朝代：明

恶事先传应早避，喜来不报亦何伤。平生最爱鸦声好，野鹊毋劳噪夕阳。好音惟恐隔深树，一听恶声共弹罗。啼鸟亦知随世变，鸦鸣何少鹊何多。
陈平山鹊噪诗以此答之·其一
作者：杨继盛
朝代：明

恶事先传应早避，喜来不报亦何伤。平生最爱鸦声好，野鹊毋劳噪夕阳。
陈平山鹊噪诗以此答之其二
作者：杨继盛
朝代：明
体裁：七言绝句

好音惟恐隔深树，一听恶声共弹罗。啼鸟亦知随世变，鸦鸣何少鹊何多。
雪晴
作者：杨继盛
朝代：明

疏狂忘却一身忧，思入苍生始解愁。万事无成怜我拙，百年有恨倩谁收。每思北阙开宣室，羞对西风泣楚囚。且喜阴云薄欲散，依稀遥见凤凰楼。
题梅轩号
作者：杨继盛
朝代：明

江南有梅不见雪，冀北雪多梅花稀。惟有中州风土好，梅花雪花相映晖。孤根深托云石里，天与清香岂偶尔。不向春光藉艳阳，宁随上苑争桃李。老干雪铺翻助清，层冰万丈影涵明。幽姿皎皎尘埃绝，琴瑟逼人冷气生。万树丛中呈淡妆，百花头上吐寒芳。翛然远峤轻风起，吹落乾坤草木香。一枝洁素羞粉白，娟娟月姬着新裳。一枝黄萼梁园发，攒金缀粟色微茫。一枝朱英丹换骨，错认夭桃带浅霜。一枝紫蕤蕾初破，晓霞飞落绯衣傍。一枝同心并头开，晴沙酣睡双鸳鸯。疏影笼月，瘦骨插天。劲稍穿石，枯隙藏烟。莺蝶不相识，风雨更媥妍。冰葩冻蒂应难落，一任凄凉羌管弄前川。古瘦清香原太始，品题群花更无比。一段幽闲惟自知，岂容凡眼窥红紫。羡君孤梗迥绝俗，梅花如人人如玉。得意移来轩后栽，松竹交映惬衷曲。樽酒相看花解语，似促早上金门去。商家正须和羹材，休为花神滞野墅。花落结实调鼎春，烹来端可荐枫宸。惟愿分种千万山，以解苍生万斛之渴尘。
题残菊
作者：杨继盛
朝代：明

万树红芳带露残，独怜黄菊对霜看。东君不与花为主，一任西风落砌寒。
题郭剑泉岁寒松柏卷
作者：杨继盛
朝代：明

君去霜台无御史，君来秋省有刑官。百年节操惟松柏，休负当时旧岁寒。
风送榆钱入户
作者：杨继盛
朝代：明

三月不知春色暮，重门深锁贯城寒。东风错认王候院，误送飞钱落枕单。
浪淘沙
作者：杨继礼
朝代：明

锦席绮筵重，兰炷香浓，隔帘鹦鹉唤秋风。六曲阑干颓玉处，梦到巫峰。金缕翠云中，宝髻轻松，绿窗月色正朦胧。说到飞觞传永夜，怕听飞鸿。
仁山书院为邓侯赋
作者：杨维震
朝代：明

白鹿真传万象收，仁山屹屹壮观游。昌期今启人文地，间气时钟海上洲。四壁灵图常作锦，千岩珠树匝成丘。公馀正可观青史，犹报丹书下凤楼。
四月廿八日迟朐冈宪副邀至教场鱼池亭小集
作者：杨美益
朝代：明
体裁：五言律诗

嶂烟苍堞晓，泉响翠微空。弱燕迎人语，鲜榴趁席红。云迷天末路，麦尽陇头风。倏忽更寒燠，惊心鬓已翁。
过子午镇
作者：杨美益
朝代：明
体裁：七言律诗

长安此去万云横，子午仍存古路名。蜀将提兵疑谷险，唐宫献荔度山轻。英雄不信无奇策，艳色何知有怨声。空把是非悲往迹，乱峰回首自峥嵘。
秋怀
作者：杨翥
朝代：明
体裁：古风

肃肃凉吹发，唧唧寒蛩吟。春夏不自豫，况乃秋气临。时序忽流迈，感此百忧寻。人生诚须臾，华发易为侵。立名亦素志，为善实所钦。尘事日纷扰，进脩力不任。愁怀难自遣，徒倚高梧阴。
黄冈阻雪
作者：杨翥
朝代：明
体裁：古风

积雨既淫溢，飞雪何漫漫。经旬苦不止，行子多悲酸。悲酸亦何事，匪为饥与寒。倚门累晨暮，定省违承颜。欲行阻泥涂，欲济愁惊湍。冻水号江介，饥乌噪林端。向风长太息，恨不生羽翰。出门不自遂，诚哉行路难。
乐天故宅
作者：杨翰英
朝代：明
体裁：七言律诗

司马归来与世休，笑拈双鬓已飕飕。阁中白雪赓元老，门外青山爱一丘。衫袖不沾新雨泪，琵琶空拨少风流。扶筇长啸烟波上，水碧葭苍溪自流。
皂河至邳州
作者：杨自惩
朝代：明
体裁：五言律诗

河中新水足，空外片帆飞。沙鸟声何碎，江蓠绿正肥。行舟随处泊，游子几时归。呼取兰陵酒，微吟对夕晖。
自和
作者：杨自惩
朝代：明
体裁：七言律诗

骅骝远骋凤高飞，奈我于今出处非。太守谩奇王子赣，功曹谁重尹翁归。业勤经史从人笑，分守齑盐与世违。常想拂衣归隐处，閒云流水旧柴扉。
蒙洲人家
作者：杨自惩
朝代：明
体裁：七言律诗

人道蒙洲好住居，停舟试问近何如。几家烟火秋风里，数里丘墟野烧馀。月夜惊乌犹绕树，夕阳归犬暂依庐。于今狐兔皆歼灭，幸免城殃及子鱼。
郊行
作者：杨自惩
朝代：明
体裁：七言绝句

雨馀村路浥尘沙，风信初终紫楝花。鸡犬声闻在何处，绿阴林麓野人家。
中峰寺
作者：杨舫
朝代：明

看山有余兴，杖策入中峰。绕屋听鸣涧，巡檐见怪松。杯深明月堕，诗就碧纱笼。尘迹向已绝，空吟壁上蛩。
灵源圣井
作者：杨良臣
朝代：明
体裁：七言绝句

一泓深水出泉中，弭旱能侔造物功。万户烟村多永赖，神明自古与天通。
石门寺
作者：杨芷
朝代：明
体裁：七言律诗

云里招提自化工，天开悬石一门通。珠林绣错盘幽谷，丹壁嵯峨上太空。飞瀑泠泠莹作练，回梁叠叠宛成虹。便应静结烟霞侣，笑弄梅花洞壑风。
瑞龙桥
作者：杨英叔
朝代：明
体裁：七言律诗

百尺危桥俯碧流，汀兰岸芷接芳洲。倚栏长笑江天暮，拭目遥观海宇秋。几点渔灯浮水面，数声樵笛过桥头。独怜身在炎方远，常有丹心恋帝州。
题清风劲节图
作者：杨茂元
朝代：明
体裁：古风

司空史公旧姓张，少年便作青琐郎。公馀每为竹写照，须臾素楮森琳琅。自言我画宜速购，他日欲求不屑就。前辈惟推夏仲昭，时人只重杨廷秀。我闻此语信未真，今见此图良可人。奇石棱层带莓藓，孤标洒落超风尘。我生爱竹真成癖，隙地无多亦移植。皇天知我嗜好清，一官故向潇湘谪。潇湘两岸千万竿，开轩洗盏时时看。清风亦许夷齐合，劲节不知天地寒。公从何年索此幅，恍然坐我潇湘侧。司空位重懒挥毫，此画寻常岂能得。